Tak Perlu Beratur Lama-Lama, Guna Cara Ni Nak Tukar Duit Raya.

Raya hampir tiba. Sudah tentu ada yang mula merancang menukar duit raya.

Bagi yang sibuk dengan rutin harian, tak perlu bimbang, pergi je buat di ATM. Tak perlu beratur lama-lama di kaunter. Hanya ke ATM terpilih, selesai masalah. Boleh keluar duit raya bila-bila, waktu malam pun boleh!

Nak tahu caranya, ikuti perkongsian saudara Mohd Syukor ini. Mudah dan cepat!

Mudahnya tukar duit raya di Maybank sekarang. Hanya di ATM Machine

Mungkin ada yang tak tahu lagi, saya share cara tukar duit raya baru :

1. Pergi ke Maybank yg besar sket ( selected branch). Contoh gambar di bawah ialah Maybank Setia Alam ada 2 mesin ATM yg boleh dapat duit raya baru yang masih wangi.

2. Pilih ATM yg ada signage gambar 3 orang pakai baju melayu pegang duit raya tu ( seperti gambar ).

3. Semua duit dalam mesin ATM tu ialah note RM 10 duit raya baru. Tekan withdraw dan pilih amount.

4. Maximum amount per transaction ialah RM 300. So jika anda nak 60 keping note RM 10 yg baru, kena buat dua kali.

5. OK mudahkan. Sarung angpow boleh minta kat brother yang jaga kaunter depan tu. Mula2 dia kata dah habis. Biasalah. Lepas tu apa lagi….cakaplah, Saya faham dah dekat nak raya ni memang sarung angpau banyak dah habis…..tapi bang, Saya ni nak gunakan sarung angpau tu untuk………. ( haa..sambung sendiri la…takkan itu pun nak ajar, nampak sangat tak datang training letew )

Kredit: FB Mohd Shukur

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Terasa Besarnya Dosa Menyakiti Hati Wanita. Mereka Sanggup ‘Mati’ Untuk Melahirkan Zuriat Kita.” Sebaknya Baca Perkongsian Suami Ini.

Gugur air mata seorang lelaki tatkala melihat kesusahan dan pengorbanan isteri yang bertarung nyawa demi melahirkan zuriat mereka.

Pasti ada beberapa peristiwa besar berlaku dalam hidup kita yang paling susah untuk dilupakan. Dan di antara peristiwa besar tu pasti ada satu peristiwa yang tersimpan rapat dalam hati, menusuk jauh ke dalam sanubari..

Dan tanpa kita sedar, di situlah bermulanya jalan cerita, kisah suka dan duka, dan kisah PERJALANAN HIDUP KITA..

Saya,

Merupakan seorang lelaki yang degil dan keras hati. Seorang lelaki yang agak kasar, mudah marah, panas baran dan cukup sukar untuk membazirkan air mata hanya untuk perkara yang sia-sia. Bertahun lamanya saya tidak menangis.. Hingga saatnya Allah datangkan saya satu peristiwa & pengalaman yang paling BERHARGA dalam hidup saya..

Dan ianya bukan sekadar menjentik hati, malah telah meluluhkan jiwa lelaki saya.. Hingga ke saat ini, tak akan pernah terpadam dalam memori..

Itulah peristiwa dan SAAT PERTAMA saya bergelar seorang AYAH..

Saya masih ingat setiap detik dan ketika, isteri melahirkan anak. Masih terbayang wajahnya yang kesakitan, masih terngiang-ngiang jeritannya yang menyesakkan. Satu kesakitan yang bagai dapat dirasa. Hingga terfikir taknak bagi isteri bersalin lagi lepas tu. Saya berdoa dalam hati mohon Allah pindahkan seluruh kesakitan itu pada saya serta merta sebab tak sanggup melihat isteri menanggung derita. Hati saya jadi hancur luluh..

Berbekas tangan bila isteri cengkam sekuat hati. Pandangan matanya seolah ingin katakan, ” Abang tolonglah saya.. Saya dah tak larat menanggung sakit ni abang.. Rasa nak mati dah.. Tolong saya abang.. Saakitt sangatt ni abang..”
???

Saat itu air mata saya mencurah-curah. Laju sangat mengalir macam tak mahu berhenti. Saat itu juga Allah beri bayangan bahawa inilah kesakitan yang pernah ibu saya tanggung sewaktu melahirkan saya dulu. Beginilah rupanya seksa dan derita yang ditanggung seorang wanita saat kelahiran. Ya Allah..

Barulah saya mengerti..

Terbayang betapa saya banyak berdosa terhadap ibu saya. Terbayang betapa saya banyak melakukan kesalahan pada insan yang bernama WANITA, pada insan yang bergelar IBU, bergelar ISTERI.. Betapa saya tidak pandai menghargai ciptaan tuhan yang indah dan sempurna ini. Malunya saya pada Rasulullah kerana punya akhlak yang terkeji, kerana tak pernah mencontohi akhlaknya yang sentiasa menghargai, selalu memuji dan mengasihi kaum wanita.

Ku mohon keampunanMU ya Allah..

Malam tu saya tak berhenti menangis dan berdoa..

Ya Allah jadikanlah aku lelaki yang sentiasa menghargai wanita ya Allah.. Jadikanlah aku suami soleh, yang baik dan berlemah lembut dengan isteri. Jadikanlah aku anak yang taat dan sentiasa berkhidmat buat ibuku ya Allah..

Aku terlalu banyak kelemahan dan kekurangan ya Allah.. Lembutkanlah hatiku sebagaimana lembut dan indahnya hati kekasihMU ya Allah..

Sejak dari itulah saya terasa BESARNYA DOSA tiap kali menyakiti hati WANITA.. Kerana hanya mereka yang sanggup ‘mati’ untuk melahirkan zuriat kita.

Wahai lelaki yang bergelar suami
Wahai lelaki yang bergelar ayah
Wahai lelaki yang bergelar seorang anak

Mari kita menghargai wanita yang pernah bertarung nyawa semata-mata untuk melahirkan satu nyawa.. Janganlah disakiti dan disiksa jiwa mereka. Kerana Rasulullah merupakan manusia yang paling menyanjungi dan mengasihi mereka. Mengapa kita tergamak jadikan mereka mangsa kezaliman dan nafsu amarah kita, kerana kita sendiri punya banyak kelemahan dan keaiban..

Walaupun terlalu sukar, tapi belajarlah bersabar. Kerana penghuni syurga ialah di kalangan orang-orang yang SABAR. Memang tak mudah untuk bersabar, kerana itulah lelaki diamanahkan Allah untuk menjaga dan melindungi kaum wanita.

Boleh jadi merekalah SEBAB UTAMA kita menuju ke syurga. Bukan pada pangkat kita, dan bukan pada amalan kita.. Renungkanlah..

#BackToAllah
#BackToFitrah
#LoveQuranAndSunnah
#Sayangilahibumu
#Kasihanilahisterimu


Mas Idayu Sah Isteri Kepada Penerbit Eksekutif Televisyen!

Ratu Dangdut Malaysia, Mas Idayu, selamat dikahwinkan bersama pasangan pilihannya, Muhamad Sufian Isa, yang merupakan seorang Penerbit Eksekutif di stesen televisyen tempatan.

Majlis akad nikah tersebut diadakan di Magica Event Hall, Quill City Mall, Kuala Lumpur dan dihadiri keluarga kedua belah pihak, rakan rapat dan pihak media.

Mas Idayu dan Muhamad Sufian Isa saling mengenali sejak tahun 2008 semasa program Mentor 3 dan baru mula menjalinkan hubungan yang ‘serius’ pada tahun ini.

Sebelum ini, Ratu Dangdut Malaysia pernah mendirikan rumah tangga bersama pelakon, Aman Graseka, pada tahun 1997 dan bercerai pada tahun 2006. Mereka berdua dikurniakan anak dara, Nur Dayina Asyiqa, yang kini berumur 25 tahun.

Kami di Keluarga mengucapkan tahniah kepada Mas Idayu dan suaminya, Muhamad Sufian Isa. Semoga perkahwinan mereka akan kekal bahagia. Kami juga berharap artikel ini memberi inspirasi kepada para pembaca di luar sana.

Sumber: Astro Gempak


Prejudis Pada Anjing, Coretan Datuk Seri Dr Zulkifli Mohamad Bikin Netizen Sebak.

Datuk Dr. Zulkifli Mohamad al-Bakri menerusi hantaran terbaru menerusinya  Instagramnya telah meraih perhatian ramai.

Foto yang menunjukkan dirinya sedang  makanan kepada anjing terbiar yang kebetulan berada di kawasan kediamannya.

Kelihatan anjing itu seakan sedang mencari makanan di sekitar kawasan ini. Dr. Zulkifli Mohamad bersimpati dan memberinya makanan.

Untuk mengelak kekeliruan, beliau menjelaskan bahawa anjing dikategorikan najis mughallazah mengikut mazhab Syafie dan memegangnya tanpa sebab adalah haram kecuali untuk menyelamatkannya atau atas desakan.

Ikuti lanjut perkongsiannya.

Beberapa kali nampak kelibat anjing ini. Tubuhnya kurus kering. Mungkin milik mana-mana jiran saya yang sebahagiannya bukan Muslim. Ia berkeliaran seakan mencari-cari makanan.

Anjing dikategorikan sebagai najiz mughallazah (berat) di sisi mazhab Syafie, malah memegangnya tanpa sebab adalah haram dalam Islam kecuali atas perkara yang terdesak seperti menyelamatkannya atau merawat.

Ini sebagaimana yang dinyatakan oleh Imam al-Bujairimi dan Syeikh Ibnu Hajar al-Haitami:

التضمخ بالنجاسة إنما يحرم
Maksudnya: Menyentuh najis dengan sengaja sesungguhnya diharamkan.

(Rujuk Hasyiah Bujairami ala Syarah Manhaj al-Tullab, m/s 105 dan Hawasyi Tuhfah al-Manhaj bi Syarah al-Manhaj, m/s 174).

Pun begitu, Islam mengajar kita untuk bersikap ihsan kepada semua haiwan termasuk anjing. Hayati kisah seorang wanita yang melakukan dosa besar tetapi diampunkan oleh Allah SWT akibat daripada perbuatannya memberi minum seekor anjing yang kehausan. Boleh rujuk hadith Riwayat Muslim no. 2245.

Kebetulan ada sedikit lebihan makanan di dapur, saya berikan kepada makhluk Allah SWT ini. Moga-moga ia kenyang dan dapat hidup dengan sihat.

WARGAMAYA LUAH RASA KESIAN


Hati-Hati Jika Silap Cakap Dan Perbuatan. Ibu Bapa Jejas Yakin Diri Anak. Kena  Alert

Silap cakap dan perbuatan ibu bapa akan menyebabkan anak kurang yakin diri .Sebenarnya apabila ibu ayah memberi pujian dan tidak membandingkan anak, ia adalah cara untuk bentuk yakin diri anak, sekali gus beri kesan kepada sikap anak untuk lebih berdikari apabila dewasa nanti.

Nyata untuk menjadi ibu bapa yang hebat tentunya memerlukan cara yang betul dalam mendidik anak. Jika salah didikan akan memberi kesan negatif pada keyakinan anak.

Ibu bapa diharap ambil perhatian dengan apa yang dikongsikan oleh Pendidik Ilmu Keibubapaan Dr Taufiq Razif.

5 CARA MUDAH NAK NAIKKAN SELF ESTEEM ANAK KITA

Saya pernah jumpa kanak-kanak yang rendah diri sangat. Budak tu tak banyak bercakap sangat.

Dia ingat dirinya bodoh, tak berguna, tak setanding dengan orang lain. Bila saya puji kepandaian dia congak soalan matematik dengan sangat cepat budak tu tersengih riang macam tak percaya ada orang yang hargai kemampuan dan bakat dia.

Perlahan-lahan saya dapat rasakan self esteemnya semakin naik. Ya, hanya dengan pujian simple je.

Sebak pulak saya!

Jadi saya rasa saya kena kongsi pada korang semua 5 cara paling mudah untuk naikkan self esteem anak kita sendiri :

Puji usaha anak kita, bukan cuma hasilnya
Ada anak kita belajar siang malam kita tak nampak pun

Kita cuma nak nampak skor A je. Sepatutnya kita nampak juga pengorbanan anak kita yang struggle siang malam tu

USAHA KERAS ANAK TU LA NANTI YANG AKAN BERGUNA UNTUK ANAK SURVIVE BILA DAH DEWASA NANTI

Bagi anak kita pilihan
Kadang kadang kita terlalu Authoritarian ataupun Bossy sehingga anak kita kena ikut je apa kita nak. Dah la tak bagi anak kita pilihan pula tu

Lama kelamaan anak kita rasa dirinya tak layak untuk bagi pendapat dan buah fikir walaupun dah dewasa nanti

Bagitahu anak kita tak semua orang sempurna
Anak-anak yang terdedah dengan Instagram dan media sosial yang mengetengahkan kesempurnaan ‘image & lifestyle’ sangat mudah develop self esteem yang rendah

Jangan sampai kita pula yang mekap dan dandankan anak kita secara berlebihan hanya kerana nak dilihat ‘insta-worthy’ hingga anak akhirnya menjadi ‘mini adult’

Bagitahu je anak kita macam ni ” alaah kat insta je cantik macam tu. Duk rumah pakai baju kelawar jugak tu nak ”

BAGITAHU ANAK KITA SEMUA ADA KELEMAHAN DAN KEKURANGAN. KITA MANUSIA. KELEMAHAN DAN KEKURANGAN ADALAH SESUATU YANG NORMAL

Bagitahu anak kita yang dia istimewa di mata kita
Bagitahu anak kita biarlah apa pun orang nak kata, dia tetap yang paling istimewa di mata kita

Bagitahu dia juga yang pandangan orang lain tak penting. Yang penting adalah bagaimana pandangan dalaman dia tu terhadap diri sendiri ( self image )

Jangan bandingkan anak anak kita
Bagitahu anak kita yang masing-masing ada potensi unik masing-masing

Ada anak tu Word Smart. Petah betul bercakap dan berpidato tapi bukannya Body Smart. Suruh lari dan main bola sikit dah mengah dah

ADA ANAK TU DIA LOGIC SMART. SUBJEK MATH DAN SAINS SEMUA DIA TAPAU A TAPI BILA SURUH MENYANYI LAGU BOBOIBOY GALAXY HANCUR LEBUR TEMPO DAN LIRIKNYA SEBAB DIA BUKANNYA MUSIC SMART

Tolong sampaikan info ni pada semua mak ayah ye. Bagi saya benda ni semua mak ayah wajib tahu

p/s : Ajak juga mak ayah yang lain join Telegram saya untuk belajar cara mendidik anak dengan lebih dalam. Klik je link ni t.me/NotaTaufiqRazif

Sumber: Taufiq Razif


“Saya Terganggu Sampai Susah Nak Lelap.” Naqiu Tak Lena Tidur, Terbayang Jika Anaknya Istimewanya Diperlakukan Seperti Bella.

Kes yang menimpa remaja sindrom down bernama Bella menjadi tular sehingga mendapat perhatian ramai. Kisahnya begitu meruntun jiwa.

Hati mana yang tak sebak apabila melihat anak istimewa yang tidak dapat berfiiran secara waras di dera tanpa belas kasihan.

Rata-rata para warganet meluahkan rasa sebak dengan kes sebegitu. Malah ada yang bimbang keselamatan anak terutama yang mempunyai anak istimewa.

Begitul juga perasaan yang dilalui oleh penyanyi Naqiu mengakui terkesan dengan anak istimewa itu.

Muat naik di Istagram miliknya, Naqiu meluahkan rasa bimbang apabila terdetik dalam hatinya terbayang jika anaknya diperlakukan begitu.

Umum mengetahui bahawa Juara Gegar Vaganza musim keenam ini mempunyai seorang anak istimewa iaitu Wan Alexander Putra yang dilahirkan dengan autisme.

Ini anak keempat saya, Wan Alexander Putra yang dilahirkan tak sempurna macam anak-anak saya yang lain. Dia autism & selalu tantrum yang smpai susah nk kawal.

Mengamuk tiba2, baling brg, cederakan diri sendiri, mcm2 lagi lah. Mmg 1 dugaan besar buat sy sekeluarga. Sbg papa, sy tk pernah sekali pun mengeluh krn itu semua dh tertulis..

Tp alhamdulillah semua adik beradik dia, keluarga sy menerima Alex dgn sgt terbuka hati kerana kita tahu, dia adalah anak syurga yg memberi jaminan laluan mudah ke syurga kalau kami mampu membawa amanah menjaga dia dgn baik. Sy syg Alex lebih dr yg lain krn dia tak sempurna. Setiap hari sy berfikir apa nasib Alex nanti bila saya takde. Itulah yg selalu sy fikirkan..

Kisah Bella, terbayang jika anak jadi mangsa

Tp dua tiga hari ni, hati & fikiran sy makin terganggu smpai susah lelap mata sbb terlalu memikirkan psl sorang lgi anak syurga, adik Bella yg menjadi mangsa dera teramat dasyat & tidak terbela nasibnya. Allahuakbar smpai menangis tgk semua video & gmbr adik Bella. Sakitnya anak syurga ni didera sebegitu, dasyatnya derita yg dia tanggung.. 😭

Sy terbygkan kalau ank sy yg diperlakukan mcm tu, klau lah Alex yg kena curah air panas, kena mkn tahi, ayam busuk, nasi dgn cuka, kna sebat, kna pijak mcm2 lg berbulan2 lamanya. Allahhhh.

Manalah pegi hati perasaan si pelaku, takkan tak sekelumit ada rasa kesian pd budak tu. Kita org Islam, jauh mana kita tersasar pun, asas tu tetap ada. Tapi mana pegi asas si pelaku?!

Buat adik Bella, kamu sgt istimewa. Terlalu ramai manusia baik & netizen yg ikhlas perjuangkan hak & keadilan utk kamu. Tak henti2 posting psl kamu hingga pihak istana pun dh terang2 fight utk kamu. Alhamdulillah syukur..

Hrp2 satu hari nnti saya blh jmpa adik Bella & peluk dia kuat. Moga dia lupa mengenai semua kesengsaraan & kesakitan yg pernah dia tanggung.. 🥲

Selamat berpuasa buat semua!

Sumber:

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Kasihan Cucu Terperap Akibat  PKPD, Atuk Ni Buat Kolam Renang Belakang Rumah. Cantik & Kreatif!

Memandangkan kita dalam fasa PKP sekarang, pasti anak-anak berasa bosan kerana terperuk di dalam rumah. Tak boleh bebas seperti dulu.

Nak hilangkan rasa bosan atuk ni buatkan kolam untuk cucu-cucunya di rumah. Menariknya, kolam yang dibuat di belakang rumah membolehkan anak-anak menikmati suasana kampung.

Aktiviti Pkpd kami..

Buat swimming 🏊♀ pool blkg rumah 😅
Tq tokki sbb layan anak cucu nak main kolam..

Sambil mandi boleh tgk 🐂 tepi pagar kolam, dah mcm Zoo sbb mcm2 ada hahaha.. Indahnya suasana kampung…

Kredit: Syaza Nazifa


“Jangan Post Gambar Tengah Menyusu Anak Atau Tayang Stok Susu Ibu” Pesanan Ustazah Ini Untuk Ibu Menyusu

Susu ibu salah satu makanan berkhasiat dan seimbang yang Allah berikan kepada wanita untuk disusukan kepada bayinya.

Melalui susuan ibu ada banyak kelebihan yang dapat dinikmati oleh ibu dan bayi. Antaranya ia dapat mengeratkan pertalian di antara ibu dan anak yang menyusu.

Walaupun ibu yang menyusukan anak namun peranan membesarkan anak tetap dipertanggungjawabkan pada dua orang iaitu ibu dan ayah.

Jika ibu bertanggungjawab memberikan makanan awal terbaik (susu ibu) kepada anak,  ayah pula kena menjaga kebajikan ibu yang menyusu dengan menyediakan makanan yang cukup dan pakaian yang selesa.

Menurut Ts Siti Fatahiyah Mahamood, Pensyarah Kanan di Akademi Pengajian Islam Kontemporari, UiTM Shah Alam mengingatkan beberapa perkara yang boleh ataupun tidak boleh dilakukan oleh ibu menyusu mengikut pandangan Islam ketika dijemput sebagai salah seorang speaker webinar penyusuan Ya, Aku Mampu Susukan Anak.

Katanya ketika menyusukan anak, peluklah anak dalam pelukan yang selesa sebab anak akan rasa selesa dan selamat.

“Ibu menyusu kena peluk dengan penuh kasih sayang dan keikhlasan. Bila menyusu, pandang anak dalam pelukan penuh keikhlasan dan kasih sayang.

Jadi bila susu dengan ikhlas dan kasih sayang maka akan membentuk hubungan yang erat, makanan yang berkhasiat dan anak akan melalui pembesaran yang baik.

Tidak dinafikan bila menyusukan anak kadangkala ibu tak sihat atau ada masalah-masalah lain macam mengalami bengkak susu dan sebagainya tapi bila ada dua faktor iaitu ikhlas dan kasih sayang, macam mana pun dia sakit dan tak sihat dia akan menyusu anak dengan penuh kasih sayang dan ikhlas.”

Kata Ts Siti Fatahiyah lagi, ia sebagai salah satu tanda kekuasan Allah SWT. Ibu menyusu ini antara yang terpilih untuk menunjukkan kekuasaan Allah SWT melalui proses menyusukan anak.

Sebaiknya semasa menyusukan anak, ibu amalkan berzikir dan berdoa. Semoga dengan doa dan zikir ia menjadi asbab anak-anak membesar menjadi anak soleh dan solehah.

Ini kerana fasa menyusu adalah proses awal pendidikan anak. Jika boleh ibu tak perlu pasang muzik yang tiada manfaatnya.

Beliau turut berpesan agar ibu menyusu tidak melakukan perkara-perkara yang boleh memberi kesan kepada pembentukan akhlak anak semasa menyusukan mereka.

1. Jangan menyusu anak ketika dalam keadaan tertekan atau dalam keadaan sangat marah. Sebab menyusu anak berlaku bila selamat melahirkan anak. Dalam tempoh berpantang, emosi ibu ada pelbagai perubahan disebabkan pertukaran hormon dan sebagainya. Bila dalam pantang ibu kena kawal iman dan emosi supaya tak terbawa-bawa dalam emosi tak menentu. Jadi pastikan tak berada dalam keadaan tertekan atau emosi tak terkawal.

2. Menyusu juga satu proses pendidikan awal anak melalui penyusuan. Jadi ibu kena jaga akhlak dan aurat. Maksudnya tengah menyusu anak janganlah buat perkara yang menjatuhkan akhlak seperti bergaduh dengan suami, bergaduh dengan anak yang lain dan orang-orang sekeliling.

3. Ibu menyusu juga kena jaga aurat. Ibu perlu prihatin kepada keadaan menyusu. Ibu kena lihat persekitaran untuk memastikan auratnya terjaga. Sekarang sudah ada bilik khas untuk ibu menyusu di kebanyakan pusat membeli-belah. Ini bermaksud dunia juga mengiktiraf penyusuan susu ibu.

Ibu menyusu biasanya tahu bila masa anak dia kena menyusu, jadi bila nak keluar rumah atas urusan dan bila tiba masa menyusu anak, pastikan dah cari siap-siap tempat sesuai untuk menyusukan anak.

Susukan anak dengan penuh beradab dan penuh sifat malu dan keadaan menutup aurat dalam erti kata sebenar. Walaupun ibu sudah menutup aurat dengan memakai tudung ia bukan alasan untuk ibu menyusukan anak di mana-mana.

Sebaiknya cari tempat yang khusus untuk ibu menyusu bagi mengelakkan fitnah.  Menyusukan anak di dalam kereta boleh tapi pastikan aurat ibu sentiasa terjaga.

4. Jangan asyik nak berselfie semasa menyusu anak. Ya, betul perbuatan menyusukan anak itu sangat bagus tapi janganlah tunjuk perkara yang boleh membawa kepada fitnah.

5. Trend sekarang juga ibu suka berkongsi gambar stok susu yang telah diperah. Walaupun alasannya berkongsi sebagai inspirasi di platform media sosial peribadi tetapi ia tetap mendedahkan aurat dan maruah sebagai wanita muslim.

Ts Siti Fatahiyah turut berkongsi sabda Nabi saw tentang kepentingan wanita muslim menjaga sifat malu kerana malu itu menjadi perhiasan kepada wanita solehah.

“Malu itu tidak datang kecuali dengan kebaikan dan kalau tidak merasa malu maka lakukan sahajalah apa yang kamu inginkan”

Maksudnya malu itu datang dengan kebaikan. Sebagai wanita solehah malu itu perlu dijaga. Kalau semua kita tak jaga takut-takut jadi fitnah


Rupanya Ini Sebab Bapa Patut Kawal Emosi Marah & Elakkan Menengking Anak Kecil.

Kita tidak seharusnya melepaskan kemarahan itu kepada anak-anak walaupun ketika mereka tengah membuat ‘ perangai’. Anak kecil ibarat kain putih yang suci.
Kitalah yang mencorakkannya supaya menjadi satu helaian yang indah dah bermutu. Ya memang benar anda mungkin menempuhi hari-hari yang memenatkan di pejabat, tekanan, keletihan melayan kerenah bos mahu pun akibat kos hidup yang semakin mencekek leher kita. Namun ini bukan alasan untuk kita melepaskan segala tekanan itu kepada anak-anak.
Apa kesan jika kita sering menengking atau melepaskan emosi amarah kepada anak kecil.
1. Akan jadi ketagih.
Mula-mula tengking kita harap mereka akan berubah, kali kedua kita tengking kita anggap mereka sudah degil sebab ulang kesilapan yang sama, ketiga kita tengking perasaan benci mula akan wujud dan kita akan mula bersikap ganas.
Sebab itu ada yang tengking dan sepak terajang anak. Kita akan mula jadi stess dan hilang kawalan emosi. Tengking dah la kuat, terkejut anak sampai pucat muka. Ada yang sampai menggigil sebab terlalu takut. Akhirnya kita akan menyesal tengok mereka,ketakutan,menderita,luka.
2. Akan beri kesan yang tersangat teruk kepada emosi mereka.
Mereka mula tersangat takut kepada kita. Tiada keyakinan diri, akan mula tidak respect kita. Akan sembunyikan kesalahan mereka. Dan paling bahaya mereka akan mula memberontak dan bertindak kasar terhadap orang lain. Sebab itu kalau kita tanya budak kaki buli kebanyakkan dari mereka memang pernah ditengking, sering dipukul oleh ibu bapa.
3. Ini yang paling saya takut.
Mereka yang dibesarkan dalam suasana sering ditengking, dipukul, tidak pernah dihargai, sentiasa dihukum, boleh jadi mereka akan lakukan perkara yang sama terhadap isteri dan anak-anak suatu ketika nanti.
Boleh jadi mereka akan alami penyakit Major Depressive disorder(MDD). Pasti isteri akan terkejut kenapa suami tiba-tiba berubah. Terkejut tiba-tiba suami senang gila naik tangan,naik kaki ketika marah.
Suami lagi terkejut kenapa isteri yang sebelum ini nampak pendiam, romantik, peramah akhirnya jadi ganas dalam mendidik anak-anak. Nampak tak kesan jika kita sering tengking, pukul anak-anak.
Sebenarnya kita perlu selami jiwa anak-anak. Jiwa mereka sangat sensitif dari perbuatan dan percakapan kita. Sangat kurang bertindak dari arahan.
Jangan kita fikir anak-anak akan mudah ikut apa sahaja arahan kita,sebaliknya tunjukkan AKHLAK dan PERCAKAPAN yang baik ketika bersama mereka. Anak-anak mudah terdidik dari pemerhatian mereka terhadap kita.
4. Ia bukan akhlak Nabi Muhammad s.a.w.
Betapa hari ini masyarakat perlu didikan cara Nabi muhammad s.a.w. Lihat hadith ini, Nabi s.a.w tidak pernah pukul atau tengking kanak-kanak.
Apa kata annas bin Malik R.hu. Waktu ini umur beliau antara 10-11 tahun.“Pernah suatu hari Rasulullah menyuruh saya ke pasar, Sebelum berangkat saya bermain dulu dengan anak anak lain dijalanan.
Ketika sedang asyik bermain, aku merasakan ada seseorang yang berdiri dibelakangku sambil memperhatikanku dan menyentuh bajuku dengan lembut, lantas aku menoleh kearahnya, dan ternyata Rasulullah saw.
Sambil tersenyum beliau bertanya “kenapa belum berangkat lagi, wahai Unais?. Maka sambil tergopoh gopoh akupun menjawab,” ya, saya akan berangkat sekarang wahai Rasulullah”,
Demi Allah, selama sepuluh tahun aku berkhidmat kepada Rasulullah s.a.w, tidak pernah sekalipun beliau memarahiku”.

Kredit: Muhammad Hassan


Elak Anak ‘Rosak’, Ini Yang Patut Mak Ayah Elakkan! Salah Satunya Jangan Kedekut Beri Mereka Peluang Untuk Luah Emosi

Lain orang lain caranya untuk didik anak. Betul tak?

Jangan buat 5 perkara ni pada anak kita kalau taknak mereka rosak

1. Bagi anak bersendirian dengan gajet

– kita bukan tak percayakan anak kita tetapi kita tak percayakan kandungan internet yang ada di sekeliling kita

2. Bagi semua benda yang anak minta

– jangan bagi semua yang anak kita minta. Kita kena didik dan ajar anak bezakan apa itu keperluan dan apa itu kehendak. Anak yang boleh terima bila kita tak tunaikan permintaan mereka, self-control mereka lebih baik

3. Jangan amalkan bohong anak walau niat untuk mendidik

– akan sampai satu masa anak kita boleh hidu kebohongan kita. Daripada situ kita akan hilang respect mereka terhadap kita. Malah authority dan credibility kita sebagai mak ayah pun boleh pudar di mata anak anak kita

4. Kita tak bagi anak luahkan emosi mereka langsung

” Eh, anak lelaki mana boleh menangis”
” Jangan menangis! Diamlahhhh! Kalau tak diam, mak cubit! ”

– ini salah satu cara bagaimana kita tak bagi anak kita express emosi mereka tanpa sedar. Sampai masa anak kita akan jadi sangat pemendam dan itu akan sangat bahaya pada kesihatan emosi dan psikologi mereka

5. Kita bagi anak bebas berkawan tanpa selidik siapa kawan kawan anak kita

– kita kena tahu, masa depan anak kita terletak pada siapa kawan kawan rapat mereka
– kawan kawan adalah Circle anak kita yang sifatnya sangat ‘Contagious dan Influential’ pada mindset dan attitude anak kita
– perangai, pegangan agama dan kelembutan hati dan diri anak kita banyak dipengaruhi oleh kawan kawannya
– walau kita dah didik anak kita sepenuh jiwa raga kita tetapi jika anak kita tersalah pilih kawan, memang habis rosak masa depan


“Jangankan Nak Bagi Ciuman Terakhir, Nak Tengok Pun Tak Boleh.” Lelaki Ini kongsi Pengurusan Jenazah Covid-19. Sebaknya!

Sehingga artikel ini ditulis, sudah ada dua kes kematian direkodkan di negara ini.

Dalam pada itu, timbul persoalan mengenai pengurusan jenazah bagi mereka yang disahkan Positif Covid-19.

Dalam laporan Sibar Harian, jenazah lelaki warga tempatan yang merupakan antara dua kes kematian pertama akibat penularan wabak Covid-19 di negara ini selamat dikebumikan di sebuah tanah perkuburan Islam di sini pada kira-kira jam 9 malam tadi.

Jenazah lelaki berusia 34 tahun itu, tiba dari Hospital Sultanah Aminah (HSA) pada jam 8.16 malam.

Pada 8.45 malam, kira-kira 10 lelaki berpakaian lengkap dengan peralatan perlindungan peribadi (PPE) mengangkat jenazah yang telah siap dikapankan menggunakan pengusung hospital.

Tidak seorang pun dibenarkan menghampiri kawasan perkuburan sehingga selesai pengebumian termasuk pihak media.

Malah, ketika pesakit disahkan positif, mereka di kuarantin dan ahli keluarga serta orang terdekat dilarang untuk berada berdekatan.

Apa yang menyedihkan lagi,  apabila berlaku kematian akibat Coronavirus, bukan kata anak dan isteri tak dapat bagi ciuman terakhir je, malah untuk melihat buat kali terakhir pun tidak dibenarkan. Malah, isteri dan anak-anak arwah dikatakan sedang dikuarantin kini.

Pihak berwajib akan uruskan macam jenazah pesakit Ebola. lelaki ni Kongsikan perkara tersebut di twitter miliknya.

Bukan itu sahaja, lelaki tersebut turut menerangkan cara pengurusan jenazah orang Islam dan bukan Islam.


Patutlah Sayur Hijau Mesti Ada Dalam Menu Pesakit Kencing Manis. Ikuti Penjelasan Doktor Ini.

Sayur hijau ni penting. Tapi ramai orang tak suka makan sayur sebab tak sedap…pahit, tak boleh nak telan, anak tekak tak terima dll. Sebenarnya sayur ni amat penting bagi diet yang seimbang lebih lebih lagi bagi mereka yang sakit. Seelok eloknya amalkan sejak dari muda, jangan tunggu sakit baru nak makan sayur.

Apa faedahnya makan sayur hijau?

✅ Sayur hijau tinggi dengan serat. Apabila dimakan dengan nasi atau karbohidrat yang tinggi indeks glisemik, serat ini akan membentuk seperti jaring yang akan menahan kanji ini dari diserap sekali gus. Secara tidak langsung boleh membantu menurunkan indeks glisemik kanji tadi dan tidak meningkatkan paras gula darah secara mendadak.

✅ Sayur hijau melawaskan, ini juga berfaedah menggerakkan makanan dalam usus dengan tempoh yang lebih sihat. Dapat mengawal kolesterol dan gula. Syarat kena minum air mencukupi supaya lebih lancar.

✅ Sayur hijau tinggi dengan klorofil. Ia bersifat alkali dan dapat membantu untuk menyahtoksik darah, meng alkali kan darah bagi pesakit kencing manis yang darah nya lebih asidik. Darah berasid ni kuman suka biak, kanser pun suka juga.

✅ Sayur hijau juga kaya dengan bahan nutrisi yang boleh melebarkan salur darah, melancarkan aliran darah yang sudah tentunya menjadi masalah besar kepada pesakit kencing manis. Juga sangat sihat bagi kesihatan kardiovaskular.

✅ Sayur hijau kaya dengan nutrisi seperti ALA, magnesium, polyphenols yang boleh membantu mengawal paras gula dan meningkatkan sensitiviti insulin. Sangat baik bagi pesakit kencing manis.

✅ Sayur hijau kaya dengan pelbagai phytonutrisi yang boleh melawan radang, melawan radikal bebas (fungsi antioksidannya), vitamin yang berfaedah, folate (untuk kesihatan DNA dan RNA), beta carotene, lutein dan banyak lagi yang berfungsi untuk awet muda.

Nasihat saya bagi pesakit kencing manis, kalau makan nasi, isikan separuh pinggan tu dengan sayur hijau. Ia mengenyangkan dan terbaik untuk kesihatan.

Sumber: Dr Zubaidi Hj Ahmadkecn


Tak Kekok Jaga Adik Dan Ibu Dalam Pantang, Sikap Anak Perempuan Ini Dapat Pujian Warganet.

Ibu mana yang tidak gembira apabila mempunyai anak rajin dan membantu menguruskan rumahtangga.

Jika anak-anak ketika remaja asyik dengan gajet dengan pelbagai aplikasi hiburan, anak puan Qisha Qaisara Adishahputra sebaliknya ringan tulang membantunya.

Katanya anaknya Princess Eysha walaupun baru berusia 11 tahun pandai menguruskan bayi baru lahir dan membersihkan rumah.

Membiasakan anaknya membantu sejak empat tahun lagi memberikan kelebihan kepada  anaknya tidak kekok untuk membantunya ketika berpantang dalam PKP.

Jelas, jika didikan awal sejak kecil, dapat membantu kita menguruskan rumahtangga.

Ikuti lanjut perkongsian beliau.

TIDAK KEKOK TOLONG IBU

Selama 9 hari mmy pantang yg uruskan rumah n uruskan adik adik n uruskan mmy kakak Princess Eysha.. Walaupun umur kakak baru 11 tahun..

Mmy sgt bertuah adnya kakak hilang sakit mmy masa bersalin kan kakak.. Kalau takda kakak macam mana lah mmy agak nya..berpatang dalam pkp ni.. Dgn rumah semua setiap pagi kakak kemas setiap pagi kakak mop..

Suapkan nasi untuk adik jaga kan beby bila mmy mandi.. Rebuskan air untuk mandian herba untuk mmy.. Macam x percaya kakak buat semua ni mmy menangis sbb terharu… Masa mmy umur sebaya kakak semua bnda ni mmy x tahu nk buat lagi.. Sterez mmy hilang bila tgk rumah sebersih ni.. Tandas atas bawah semua kakak cuci..

Kalau rumah ni kecik macam rumah lama mmy x kisah sgt ni rumah ni besar kakak.. Kakak buat sorg sorg.. Sofa 3 kali seminggu kakak lap.. Takut habis berhabukk.. ya allah aku bersyukur kau hadir kan zuriat sebaik ini.. Yg mana selalu bersama kakak akan tahu macam mna perangai kakak eysha..rajin nya x boleh bawa bincangAlhamdulillah tq juga ddy pantang mmy cakap sakit situ sini terus sediakan ubat kecut kan rahim.

Ya allah kau hadirkan ank ank gn suami yg sgt memahami aku.. Mmy dalam pantang anak anak n suami layan macam permaisuri sudah

Sumber: Qisha Qaisara Adishahputra

TOP ARTICLE

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


Wanita Ni Kongsi Pesanan Ustazah Norhafizah Musa. Rupanya Nak Cakap Dengan Anak Kena Pandang Cara Begini!

Bercakap dengan anak-anak pun kena tahu caranya. Jika silap, bimbang mendatangkan kesan buruk pada perkembangan dan tingkah laku anak-anak. Jadi cara bagaimana harus kita praktiskan agar menjadikan komunikasi antara kita ada anak-anak adalah komunikasi yang baik dan kesannya memberi kebaikkan bersama?

Perkongsian wanita ini berkenaan perkongsian Ustazah Norhafizah Musa dalam menjelaskan tentang bagaimana cara berurusan dan bergaul dengan anak-anak ini boleh dijadikan panduan. Rupanya ada 4 perkara penting dan hal ini dijelaskan untuk kita bersama dapat praktiskan.  Jom semak.

Assalamualaikum semua .

Kata Ustazah Norhafizah Musa, pandanglah anak-anak.Bila pandang anak-anak, berurusan dengan mereka dan bergaul dengan mereka, cuba hadirkan 4 perkara ini:

1. Pandanglah mereka sebagai HASIL TANGAN kita, pandang mereka sebagai tanggunjawab kita.

2. Pandang mereka dengan BELAS IHSAN kerana adanya kecuaian kita pada mereka.

3. Pandanglah mereka dengan KASIH SAYANG kerana andai mereka merasai kekurangan kasih kita, mereka tak akan jumpa gantinya pada yang lain (selain Allah dan rasul).

4. Pandanglah mereka sebagai ASET kita dunia dan akhirat, supaya harapan kita terus segar dan tidak kecewa dengan segala usaha.

Sama-samalah kita saling ingat mengingati dan menjadi ibu bapa yang berjaya jadi lebih baik dari semalam. Sentiasa belajar dari kesilapan dan tak jemu berubah ke arah kebaikan.

Meriah betul gambar ni. Mungkin beginilah rupanya kut kalau Che Sar ada anak setahun sorang haha fuhhh lap peluh. Seronok yang amat masa ni, holiday trip berjemaah bawa anak-anak dan keluarga geng jurujual berkonvoi 5 buah campervan ronda New Zealand. Itu cerita tahun lepas. Che Awang dah tanya “Tahun ni kita nak pergi mana pulak?” Hehehe.


Isteri Ni Buat Jus Guna Tiga Bahan Dari Dapur Untuk Bantu Masalah Gout Suami.

Penyakit gout berlaku disebabkan oleh asid urik yang berlebihan dalam badan. Asid urik adalah merupakan bahan kumuh berasal daripada sejenis protein yang dipanggil purin.

Asid urik yang berlebihan tidak dibuang akan berkumpul dalam sendi. Biasanya mendapan berlaku pada sendi ibu jari tetapi ia juga boleh berkumpul di sendi lain seperti belakang kaki, buku lali, lutut, pergelangan tangan, siku dan jari.

Bagi penghidap penyakit Gout pasti cukup kenal dengan dua jenis ubat ni- Allupurinol untuk turunkan paras asid uric manakala Goutnor 0.6mg untuk hilangkan rasa sakit.

Bahan-bahan:

1 biji timun

2 batang saderi

3 hirisan lemon (buang biji dulu nanti pahit)

Cara membuat:

1. Masukkan semua bahan ke dalam dalam slow juice (tanpa perlu tambah air)

2. Jika guna mesin pengisar, tambah satu gelas air dan kisar semua bahan dan tapis buang hampas.

3. Hasilnya dapat dua gelas jus.

4. Minum 2 kali sehari. satu gelas selepas bangun tidur dan satu gelas sebelum nak tidur.

Tip tambahan:

• Untuk memudahkan kerja, buat banyak dengan menggandakan bahan di atas.

• Kemudian, masukkan ke dalam botol kosong.

• Pastikan guna sukatan gelas yang sama supaya kuantiti jus seimbang.


6 Hari Penuh Debaran! 2 Kilometer Redah Banjir Paras Dada, Nak Makanan, Kisah Mangsa Banjir Taman Sri Muda Ini Bikin Netizen Sebak.

Hujan lebat yang berterusan sejak 17 December lalu telah menyebabkan beberapa kawasan rendah di beberapa negeri Selangor telah dinaiki air. Antara kawasan yang dinaiki air adalah Taman Sri Muda, Seksyen 25, Shah Alam,

Banjir sehingga paras air terlalu tinggi. Banyak kereta tenggelam dan tidak dapat diselamatkan. Malah bekalan elektrik dipotong di kawasan berkenaan.

Lebih menyedihkan lagi, bekalan makanan yang terhad menjadikan keadaan menjadi bertambah sulit. Situasi itu menyebabkan ada penduduk terpaksa berebut makanan untuk kelangsungan hidup pada hari kejadian.

Masih terkandas, biarpun air surut sedikit namun paras masih tetap bahaya disebabkan kenderaan tidak dibenarkan masuk, ada penduduk nekad redah banjir paras dada dalam jarak yang jauh untuk mendapatkan bekalan makanan.

Begitulah detik yang mendebarkan yang pastinya dialami oleh mangsa banjir. Sebagimana yang dikongsikan oleh salah seorang mangsa banjir penduduk Sri Muda menerusi facebook milkinya, Nor Faizal Abdul Rahim. Catatan selama 6 hari bermula 17 Disember sehingga 22 Disember membuatkan netizen sebak dan mendoakan mangsa banjir dapat diselamatkan dengan segera.

6 hari penuh debaran

INNALILLAHI WAINNA ILAYHIRAJI’UN.
Kami sekeluarga antara yang dipilih bersama ribuan yang lain untuk menjadi mangsa banjir luar biasa 2021 sekitar Taman Sri Muda, Shah Alam.

17-Dis, Jumaat

Hujan sepanjang hari

18-Dis, Sabtu

Air mula naik, kawasan rendah dah tenggelam. Flat kami paling tinggi area situ so mostly penduduk datang park kereta situ. Masing² cuba selamatkan kereta masing² then harap air tak naik sampai kawasan tu. Jalan ke Sri Muda dah mula terputus hubungan.

Petang air terus naik, kawasan parking air naik paras betis. Bila parking paras betis means jalan raya dah paras atas pinggang. Jalan dah out, bot je yang lepas. Masa ni semua dah mulanpasrah jika kereta tenggelam.

7pm, air terus naik. Out of control. Dah mula masuk kereta. Ground floor dah mula masuk air. Saya cerita ni flat saya, flat paling tinggi. Means flat sekita mesti berlaku lebih awal. This time jugak elektrik and line fon out.

No connection to outside. So bermula la episod bergelap kami. Main problem kat sini sebab no connectio, so mmg susah giler nak berhubung. Tak boleh bayang mesti family risau giler. Bila no connection, waktu siang pun terasa malam. Malam lagi lah rasa gelap gelita

8pm kereta dah consider out sebab air kawasan parking dah paras pinggang, banyak alarm kereta start berbunyi. Jiran GF dah mula lari ke tinggkat atas. Menumpang jiran lain. Geng² bujang bawak khemah pacak kat tangga. Bermula jgk la malam yang sangat panjang bagi kami semua.

Bot² pasukan bomba penyelamat mula masuk. Sebenarnya bomba masuk since petang sampai la sekarang. Diorang tak putus² ulang alik untuk misi menyelamat. Untuk bantuan makanan or kelengkapan memang TIADA.

Kami tak dapat tidur, sebab bunyi bising alarm kereta. Bila air makin tinggi sampai alarm pun dah tak berbunyi, susana bising dgn suara² orang yang mintak tolong sebab terperangkap + suara² yang mintak makan.

Sadis die Allah je yang tahu. Pihak penyelamat hanya mampu lalu je sebab mereka fokus mangsa area rumah landed setingkat. Mostly penduduk dah atas bumbung. Air di kawasan parking flat kami dah cecah 2 meter. Penduduk dah tak boleh turun.

19-Dis, Ahad

Badan penat sebab tido 2 jam je. Flat dah jadi lautan. Flat kami untuk GF mmg out. Ada flat yang 1st level pun paras peha. Thats water level. Yang teres 1storey tu atas bumbung la tempatnya.

Lagi teruk . Dari ratusan kereta yg parking, lori je yang nampak. Masih TIADA bantuan. Makan apa ada. Habiskan stok dalam peti since xde letrik takut busuk. Penduduk dah bising. Lapar dan memang harapkan bantuan.

Di takdirkan 1 lori roti gardenia 5 tan stranded, so die sedekahkan roti. After 24jam saya dpt 1 roti .

Tu pun bukan dari mana² pihak berwajib. Bot yang hantar pun mostly personal bot. And ada yg guna kayak hantar roti. Gila la diorang ni, semangat apa yang merasuk jiwa, even sikit² diorang dtg hantar. So penduduk dpt la makan roti.

Ada la 1 bot Menteri masuk, yes bot besar masuk penuh bawak orang lalu sambil senyum mintak maki. Maka mendapat la makian secara berjemaah. Bot mcm tu kalau bawak makanan mesti banyak dapat bawak. Tapi xpe lah bawak makanan bukan ‘porfolio’ mereka kan kan.

Kami antara yang bertuah sebab stay 3rd floor. Boleh lepak² senyum² lagi sambil tengok air dari balkoni. Tengok bumbung kereta . Air surut sangat² slow. Dalam 24h air turun dlm 1 kaki je. Air termenung.

Keadaan makin kritikal, 48h stranded tanpa sebarang bantuan kecuali roti dri lori gardenia. Dan gerak kerja ehsan rakyat sendiri. Memang 1 hari yang panjang bagi kami semua. Tapi kami ok sebab masih ada rumah untuk berteduh . Dapat info dari pengasuh anak kami kt blok lain, mereka sekeluarga terputus makanan.

Rumah bawah so terpaksa tumpang rumah bujang 1st floor. So total 10 orang, keadaan mmg lapar. Suami pulak injured sebab jatuh longkang. Masing² menangis je tunggu bantuan. Adoi…bila berlaku kat org rapat dgn kita, mmg terasa berat dugaan. Apakan daya kami nak tolong pun xboleh, air dalam sangat².

Penduduk blok area dlm² lagi la susah bantuan nak sampai. Maaf kak kami tak mampu tolong . Nasib baik jugak blok kami tepi mainroad so senang bantuan sampai, boleh tgk Bot bawak makan dari NGO dah mula masuk. Macam² NGO/ persendirian masuk bagi air biskut roti. Tengah malam pun diorang redah masuk. Ada yang bila tanya dari mana, diorang ckp entah lah bantuan dari mana, kami just hantar je. Terbaik la diorang ni .

20-Dis, Isnin

Air dah surut sikit. Area parking paras pinggang. Jalan raya paras dada. So dpt la turun tengok kereta. Tengok keadaan. Bot menyelamat terus menerus masuk. Bantuan makanan pun dah ada tpi terhad, penduduk pun ramai kena berebut. Kami yg hanya ber3 ni bagi yang mana perlu dulu lah. Kami ok.

Untuk lunch makanan mmg limit, so kami beberapa penduduk decide untuk pergi sendiri ke tempat pengagihan bantuan.

So berjalan la 2km(return) redah banjir paras dada. Sampai kat sana berair mata ni bila tengok banyak makanan rupanya, yang basi, yang rosak, yang buang bersepah atas jalan.

Jadila kami mcm anjing, hidu makanan. Selongkar cari makanan yang ok. Hasilnya agak berbaloi. Nasi roti air semua dpt . Tapi kami rasa kami still ok since mesti ramai lagi yang teruk.

Time tu jgk ternampak YB bawah khemah tengah agih ‘face mask’ , ye facemask . Tiba² tekak terasa gatal, so terkahak la depan YB tu. Lantak lah. Maaf la kami mangsa banjir dah tak nampak warna bendera, warna parti, siapa kerajaan, siapa pembangkang. Yang tak berguna layak diludah je.

.
Malam tu jgk la abg² dtg bawak bantuan. Kami dah pesan jgn dtg since kami ok, saya pun masih ada kudrat. Boleh usaha. Air pun masih tinggi. Tapi connection lost, so semua risau. Mereka Sampai jugak akhirnya  meredah air masih dalam. Terima kasih. Even dah 3hari, air masih tinggi dan ada kawasan still paras dada.
Berbekalkan 3 laptop, dapat la cas fon dari 1st day. Even line xde kena pastikan fon hidup kot² dpt contact. Malam tu kami tido bertemankan cahaya lilin. Dah tak bergelap .

21-Dis, Selasa

Dah 3hari tak hujan. Ada kawasan yang dah kering. Jalan utama paras betis. Dah ramai penduduk yang balik. Decide sekalai lagi nak redah banjir sebab nak ambik makanan/kelengkaoan yang perlu. Sebab mmg xde plan nak keluar dari kawasan banjir pun.

Bila sampai kt kawasan pengagihan, memang meriah dah, ramai NGO dan sukarelawan yqng datang. Artis pun ada, orang² penting pun ada. Doktor pun ada, makanan, pakaian, keperluaan asas lain semua tiptop lah. Masing² turun padang, askar bomba polis semua ada.

Lepas dapat berita yang abang² ipar nak datang, nak bawak keluar since rumah still xde line dan elektrik. Ikutkan hati memang xnak keluar, xnk susahkan orang. Stay sini sekurang²nya dpt tolong agih² bantuan.

Tapi kesian anak isteri la dh 4hari bergelap berpanas. Orang pun ramai yang risaukan kami since no connection, redah air paras betis 1km. Bawak anak 20kg, berat oo…haha, mula² anak excited nk main air, tpi bila tgk air banjir kotor, mcm² sampah binatang mati terus xnk turun . Seb bek last² ada bot jpm, dpt la naik.

So kami keluar ke putrajaya.
Yang isu kes pecah Mydin, speedMart, DIY tu bukan ‘penduduk Sri Muda’ . Kena guna istilah penjenayah sri Muda. Kami semua terkesan, tapi sekelumit pun tak terfikir nak mencuri dan merosakkan harta benda orang lain. Mostly yang buat tu warga asing yang jahat dan celaka dari benih asal lagi. Mencuri peralatan elektrik, perkakas rumah guna alasan nak teruskan hidup . Nonsense…

22-Dis, Rabu

Dapat info, flat masih tiada elektrik/line pun terhad. Ada kawasan yang start naik air balik. Hope air naik xtinggi lah.

Terlalu banyak kisah, pengalaman dan cerita sepanjang musibah ni. Suka dan duka. Tapi keseluruhannya kami OK jika nak banding dengan orang/kawasan lain yang lagi teruk. Kami semua sihat. Hanya kereta yang total lost. Nak banding dengan family lain ada yg kehilangan nyawa, rumah habis rosak, kereta motor pun habis, anak ramai nak handle.

Ujian orang lagi berat dari kami. Belum cerita banjir hulu langat yang air deras. Semoga kita semua mendapat rahmat dari ujian ni. Simpan coretan dan gambar² kt fb untuk kenangan tahun mendatang.

Terima kasih untuk semua yang membantu, yang mendoakan. Semestinya Allah akan membalas jasa baik kalian semua


Jangan Buat Main Nafkah Isteri. Suami Kena Alert Walaupun Peralatan Mandian!

Masa kini ramai isteri bekerja dengan niat ringankan beban suami. Pun begitu keperluan memberi nafkah tetap menjadi tanggungjawab suami.

Kita tak boleh kata, “Owh isteri aku ada kerja. So, tak perlu lah aku bagi duit bulan-bulan. You, you dan I, I”

Nafkah mereka sebagai isteri mesti ditunaikan walau pendapatan mereka lebih tinggi dari kita.

Ada isteri yang tidak diberi nafkah langsung oleh suami disebabkan:

1) suami beranggapan tidak perlu bagi nafkah kerana isterinya berkerja dan punyai wang sendiri.

2) suami beranggapan tidak perlu bagi nafkah kerana isterinya bergaji lebih besar.

3) suami perlu tanggung keluarganya sendiri (ibubapa, adik beradik), jadi wang gajinya tidak cukup untuk diberikan kepada isteri.

4) tidak ada ilmu tentang rumahtangga dan tidak mahu belajar tentangnya. Take for granted.

Ini silap besar sahabatku.

Wahai para suami, bacakan ini. Ada 7 jenis nafkah yang wajib kita beri kepada isteri iaitu:

1. Menyediakan rumah dan keperluan rumah.

Tak kira lah rumah sewa atau beli sendiri, asalkan mengikut kemampuan suami. Kalau suami mampu beli rumah teres sahaja untuk isteri, ia jauh lebih baik dari rumah banglo atas bukit yang dibeli isteri.

2. Makan Minum

Ramai isteri yang berkerja membeli barang makanan minuman dengan duit gajinya sendiri. Puan, gunakan duit belanja dapur yang diberikan suami.

Jika tak cukup, barulah top up dengan duit gaji puan. Jangan ambil hak suami iaitu hak untuk dia bagi nafkah makan minum.

Kalau suami puan mampu beli kangkung dan ikan kembung, makanlah itu. Berkat insyaAllah.

Suami beri nafkah wang walaupun sedikit untuk makan minum isteri, anak setiap bulan. Kalau mampu RM100 pun, itulah yang perlu diberikan.

Beritahu pada isteri, “Ini yang abang mampu, kalau ada rezeki lebih, abang akan tambah.” Isteri, hargailah keikhlasan suamimu itu.

3. Pakaian

Wajib beli 2 persalinan setiap tahun. Belilah jubah longgar dan pakaian menutup aurat kepada isteri. Kita dapat pahala sebab sediakan pakaian ikut syariat. Isteri pun dapat kebaikan sebab jaga aurat ikut syariat.

Suami dipertanggungjawabkan atas dosa yang mereka lakukan di dunia ini. Isteri, kena faham dan tahu. Kami bukan hanya pikul tanggungjawab nafkah zahir tapi dosa kamu juga kami pikul.

Ini perkara paling sweet yang banyak isteri lupa.

Justeru, tanam azam dalam diri untuk ikut suruhan dan tinggalkan perkara dilarang oleh baginda Rasulullah saw. Bukan pasal ikhlas atau tak ikhlas.

Masa dicabut nyawa takde tanya ikhlas tak nak mati. Hehe!

4. Perubatan

Kalau isteri sakit, suami perlu bawa isteri jumpa doktor dan biayai perbelanjaan ini. Kalau zaman sekarang, takaful untuk isteri dan anak-anak perlu disediakan oleh suami.

5. Perhiasan

Wanita memang tidak asing dengan perhiasan. Suami perlu menyediakan perhiasan untuk isteri.

Encik A selalu beli perhiasan untuk isterinya. Dia belikan mengikut taste nyaz

Katanya, “Isteri ini adalah perhiasan untuk suami. Mestilah saya beli perhiasan mengikut taste saya supaya menyejukkan mata dan hati saya. Barulah isteri saya dapat pahala, saya pun dapat pahala.”

Isteri pula, kalau suami mampu beli Zhulian, pakailah. Jangan minta diluar kemampuan suami pula.

6. Pembantu

Kalau isteri biasa ada pembantu rumah sebelum berkahwin, suami mesti menyediakan pembantu untuknya selepas berkahwin.

Zaman sekarang ini kalau suami tak mampu, cukuplah sediakan wang untuk penjagaan anak dan paling penting sekali pembantu semasa isteri berpantang selepas melahirkan anak.

7. Peralatan mandian

Jangan gelak! Iya, sabun mandi dan syampu rambut itu termasuk dalam nafkah ye. Jangan ambil ringan!

Wahai suami isteri sekalian, suami wajib bagi nafkah pada isteri dan anak anak. Ini adalah ajaran Islam dan kita patut mengikutnya. Sebab apa?

Supaya ada keberkatan dalam rumah tangga. Bila ada keberkatan, harmoni dan sejahteralah rumah tangga itu. Begitulah.

Ilmu agama dan dunia juga sebenarnya tanggungjawab suami. Ramai terlepas pandang.

Kalau isteri nak belajar mengaji al-Quran, belajar memasak jangan dihalang. Kita sokong dan belikan buku untuk mereka.

Saya doakan agar diri saya dapat memenuhi keperluan keluarga dan anda yang membacanya sehingga ke ayat ini beroleh kebaikan yang sama. Aamin!

Sumber: FB Hafizul Hakim


“Anak Syurga Dunia Saya” Izara Aishah Perlahankan Lakonan Demi Anak Tersayang

Bertukar status menjadi ibu boleh mengubah seseorang wanita yang sebelum ini menjadikan kerjayanya sebagai keutamaan kini lebih memberi tumpuan utama kepada anak dan keluarga.

Sememangnya kehadiran seorang anak dalam kehidupan wanita boleh mengubah 360 darjah keutamaan dirinya walaupun sebelum ini dia pernah bergelar orang terkenal.

Begitulah yang dialami oleh pelakon jelita Izara Aishah sejak bergelar ibu dua tahun lalu. Melahirkan cahaya mata pertama, Irisa Alaia pada 15 April 2020 benar-benar telah mengubah keutamaan pelakon drama bersiri Ombak Rindu ini.

Jika sebelum ini Izara yang sememangnya terkenal sebagai pelakon hebat dalam apa jua peranan yang dipegangnya dalam drama mahu pun filem, kini tumpuan utamanya beralih kepada buah hati tersayang.

Melahirkan anak sulung pada zaman PKP (Perintah Kawalan Pergerakan) akibat pandemik Covid-19 membuatkan Izara puas menghabiskan masa mengurus dan membesarkan anaknya sendiri.

Bonding yang terikat antara kedua beranak ini membuatkan menantu tiri kepada penyanyi tersohor Datuk Seri Siti Nurhaliza memperlahankan kerjaya seninya kerana mahu memberi fokus kepada keluarga.

Kehadiran Irisa benar-benar membuatkan Izara sukar untuk berpisah dengan cinta hatinya itu.

“She’s my heaven on earth”. Begitulah kapsyen Izara pada satu posting gambar dia dan anaknya dalam laman Instagramnya.

Itulah gambaran kasih sayang yang tiada tolok bandingannya dari seorang ibu kepada anak tersayang.

Bahkan menurut Izara kalau ada penggambaran pun paling lewat dia kena pulang sebelum pukul 12 tengah malam.

Izara bersykur kerana setakat ini pihak produksi sangat memahami permintaannya malah Izara sentiasa berusaha mengatur jadual agar karier, perniagaan dan keluarga seimbang.

Bagaimanapun buat masa ini Izara belum boleh memberi tumpuan penuh kepada perniagaan kerana sibuk menguruskan anak sendiri.

Pelakon yang kini tampil dengan imej berhijab banyak melunaskan komitmen sebagai jurucakap atau wajah untuk beberapa produk fesyen tempatan.

Izara mendirikan rumah tangga dengan Adib Khalid pada November 2017 dan mereka dikurniakan seorang cahaya mata perempuan, Irisa Alaia yang kini berusia dua tahun.


Tak Dapat Sedekah Pada Orang Lain Tak Pe. Sedekah Pada Isteri Pun Boleh.

Bersedekah itu amalan mulia. Malah ia adalah pemberian secara ikhlas hati kepada orang yang memerlukan.

Malah dengan sedekah juga adalah pembuka rezeki buat pemberi.

Bukan sahaja kepada orang lain, sedekah juga boleh diberi kepada isteri secara ikhlas hati. Ia adalah pemberian ikhlas semua kepada isteri.

SEDEKAH KEPADA ISTERI LEBAT REZEKI

” Semoga Allah murahkan rezeki abang “

Terharu pulak bila isteri saya cakap macam ni kat saya. Ceritanya macam ni. Tadi lepas solat Jumaat saya cari cari peminta sedekah di sekitar Masjid Al Azim Melaka ni tapi tak jumpa.

Habit saya memang tiap kali lepas solat Jumaat saya kena bagi sedekah. Tak kisah banyak ke sikit tetap kena bagi sedekah. Jenuh cari peminta sedekah kat masjid ni tapi tak jumpa jugak.

” Adui. Macam mana ni. Tak tenang pulak hati ni kalau tak dapat bersedekah lepas solat Jumaat ”

Tiba-tiba Allah campak ilham dalam hati saya. Lebih kurang macam ni :

” Eh. Kamu tahu tak orang yang paling utama terima duit sumbangan kamu adalah isteri dan anak anakmu sendiri ”

Allah. Terus saya berjalan ke kereta yang saya parking depan masjid. Lantas saya hulur duit yang saya niat nak bagi pada orang lain tu pada isteri saya yang tengah tunggu saya dalam kereta.

” Nah duit sayang ”

” Eh kenapa abang? ”

” Abang tak jumpa peminta sedekah tadi. Abang lupa, orang paling utama abang patut bagi sedekah dan sumbangan adalah isteri dan keluarga abang sendiri ”

Terus dia cium duit tu tanda dia sangat menghargai pemberian saya dan dia ucapkan satu perkataan yang buatkan hati saya sangat sebak. ” Semoga Allah murahkan rezeki abang ”

Saya terdiam seketika. Ya Allah. Kalimat inilah kalimat doa yang akan memperlebatkan rezeki saya sekeluarga!

BESAR PAHALA SEDEKAH KEPADA KELUARGA

Patutlah ada satu hadis Nabi riwayat Muslim. Dalam Hadis tu sebut yang sedekah yang paling besar pahalanya adalah sedekah kepada keluarga kita sendiri.

p/s : Bahagiakan isteri adalah sedekah terbaik seorang suami


Demi Gegar Vaganza” ‘ Abang Asmara’ Sanggup Belajar Gelek. Rupanya Ini Penyebabnya Buat Netizen Kagum.

Kini ‘demam’ gegar vanganza telah bermula yang menyaksikan otai-otai dunia seni memperdengarkan vokal masing-masing.

Begitu juga dengan penyanyi dan cef selebriti terkenal, Datuk Fazley Yaakob, 43, sGegar Vaganza musim kelapan (GV8) demi anak bongsunya, Alayna Selma, 4, yang tidak pernah tahu dia seorang penyanyi. Fazley yang terkenal dengan ‘Trademark’ Abang Asmara .

Terbaru dalam posting terbaru di Instagramnya, beliau nekad untuk mempelajari tarian untuk memantapkan lagi persembahannya.

Mengakui persaingan sengit dan kencaman beliau positif dan akan memberikan persembahan buat terbaik untuk keluarga dan para peminatnya.

Buat semua yang begitu banyak memberi saya semangat dan sokongan di dalam @gegarvaganzaofficial terima kasih banyak tak terhingga! Dari abang2 dan kakak polis, ke makcik2 penyapu lantai, juga abang2 pencuci tandas hingga ke geng2 industri F&B, malahan dimana2 saya berada rata2 memberi saya semangat dan sokongan.

Tak saya nafikan, saya berasa sangat kerdil di atas pentas hebat yang menampilkan rata2 peserta yang sememangnya pemenang pelbagai anugerah pertandingan nyanyian dan muzik. Saya? Saya hanya juara pertandingan masakan #masterchef , yang kebetulan pernah menjadi penyanyi rakaman BUKAN pemenang pertandingan vokal.

Belajar menari

Namun, janji saya pada anak2 dan penyokong, saya akan tetap berusaha untuk membuat lebih baik setiap minggu selagi diberi peluang untuk bertahan.

Minggu ini ramai juga yang DM saya bertanya saya tak marah ke “di sidai” lama di atas pentas sedangkan saya memang ketara 3 markah terendah. Jujur saya nyatakan, saya tak rasa apapun, hanya bersyukur bekali2 kerana masih di berikan peluang untuk ke minggu seterusnya.

Saya sedang cuba belajar menari ni, sebab ramai yang minta saya bergelek atas pentas. Kelas vokal saya tetap pergi untuk mengasah semula nyanyian saya yang dah hampir 10 tahun tak menyanyi di atas pentas ‘live’.

Terima kasih semua yang menyokong dan mendoakan saya ya?

Caranya itu membuatkan peminat kagum usahanya itu. Rata-rata mendoakan agar beliau memberikan persembahan menarik di GV 8.


Ikut Tip ini Jika Mahu Buang Biji Cili Kering, Tak Perlu Pening Lagi Lepas Ni. Dapat Jimat Masa Dan Mudahkan Ibu-Ibu!

Cili kisar yang dibuat sendiri memang lagi sedap dan tahan lama. Namun, bab nak membuang bijinya cukup leceh dan merumitkan kerja-kerja ibu di dapur. Jika tidak dibuang ia boleh tidak baik untuk kesihatan.

Bagi suri rumah atau ibu – ibu diluar sana yang bimbang dan buntu memikirkan cara untuk membuang biji lada kering, jom cuba tip yang dikongsikan ini.

Pertama sekali, cili kering yang telah siap dibasuh hendaklah direbus di dalam sebuah periuk besar sehingga cili betul-betul lembut.

Setelah cili lembut, ambil gunting besar contohnya gunting pokok untuk memotong cili bagi mengeluarkan biji cili. Proses ini amat mudah dilakukan kerana cili sudah lembut dan ringan.

Apabila kesemua cili sudah siap dipotong, tutup api dan biarkan seketika. Kebanyakan biji cili sudah terkeluar dari cili pada ketika ini.

Ambil satu besen air dan satu penapis lubang besar untuk menapis cili. Lubang penapis haruslah besar agar biji cili mudah jatuh.

Goyangkan penapis di dalam besen dalam pergerakan bulatan dan gerakkan penapis dari atas ke bawah. Pada masa ini anda dapat lihat betapa banyak biji cili jatuh ke dalam besen dan ulang langkah ini beberapa kali.

Jika di rumah anda tiada penapis, anda boleh gunakan bakul kecil yang mempunyai lubang besar seperti di dalam gambar.

Akhirnya, inilah hasilnya! Usah risau jika masih terdapat biji cili melekat dengan cili kering yang telah ditapis tadi kerana ia tidak terlalu banyak seperti sebelumnya.

tip: Jika mahu menghancurkan biji cili ketika mengisar, boleh tambahkan sedikit minyak masak.


Suami Isteri Syukur Guna Backsplash DIY Hanya RM80 Je, Jimat Ribu Ringgit!

Sudah pastinya apabila melakukan pengubahsuaian rumah perlu dilakukan dengan cara berhemah terutama melibatkan sejumlah peruntukkan.

Bagi pasangan suami isteri ini, setelah agak terkilan apabila pakej membuat kabinet dapur tidak disertakan dengan backsplash.

Malah jika mahu memasangnya mereka perlu menambah kos ribu ringgit lagi. Menyedari akan peningkatan kos, suami isteri ini secara tidak sengaja mendapati terdapat produk Backsplash DIY (Aluminum Backsplash Wall Tile) yang murah.

Ikuti lanjut perkongsian mereka.

Cabinet buat hrga dah ribu2..igt kn dah termasok skli dgn backsplash..rupanya belum lagi..duit dah habis dekat cabinet n accessories dapur yg lain..tanya tukang berapa plk kos nk buat backsplash..tukang ckp paling murah rm500 depend jenis mcm mana nk buat..boleh cecah ribu2 lgi..mana nk cekau duit lgi..last kami decide hold dlu..duit byk lagi nk guna untuk benda lain..

Finaly terjumpa benda alah ni dengan xsngaja di tempat yg xde kena mengena pon..harga pon jauh murah rm5/pcs..so kami terus beli n pasang sndri..hasil tersangat luar biase dengan modal hanya rm80 kami dapat hasilkn backsplash yg cantik di mata kami.

Sebenarnya backsplash diy ni ada je jual d sesetengah kedai mr DIY tapi sllu nye stock xckup..xbyk pilihan..hrga dlm rm8/pcs..kalau korang rajin mencari dekat shopee pon ada..cume sama ke x tu sy xpasti  semoga bermanfaat untuk semua.

Menarik perkongsian ni, apa lagi sungguh jimat!

Sumber: Aiman Azmi


14 Tahun Bahagia, Rosnah Mat Aris Di Manja Suami, Rupanya Ini Rahsianya.

Suami yang baik adalah satu rezeki yang tak ternilai buat para isteri. Bagi pelakon veteran Rosnah Mat Aris bahagia melayari bahtera perkahwinan dengan suaminya, Tajul Efendie Isa merupakan kurniaa Ilahi buatnya setelah hampir 14 tahun mendirikan rumahtangga dengan lelaki yang lebih muda daripadanya.

Biarpun pasangan bahagia ini berbeza usia 26 tahun, bagi Rosnah ia bukan penghalang untuk dia menghormati suaminya.

Memetik, mStar Online, Rosnah mengakui kadang kala keliru sama ada suaminya itu seorang yang muda atau berusia lantaran sikap suaminya yang matang.

“Saya kadang-kadang terfikir saya kahwin dengan orang muda ke atau orang tua sebab cara dia berfikir dan layan saya macam dah berusia, matang.”

Suami manjakan Rosnah

Dalam pada itu, pelakon veteren ini mendedahkan bahawa dalam tempoh perkahwinannya, suaminya telah mengubah dirinya menjadi seorang yang kasar kepada bersifat manja.

Kesempatan itu, jauh di sudut hatinya meluahkan rasa syukur apabila rumahtangganya bertahan ke hari ini. Turut berkongsi rahsia kunci kebahagiannya.

“Kami bertahan sehingga sekarang sebab saya percaya tiga benda iaitu jujur, ikhlas, amanah.”

ARTIKEL POPULAR:


Tak Mudah Jadi Isteri Solehah, Didik Anak & Jadi Ibu Dalam Rumah tangga. Realitinya Mahar Syurga Itu Terlalu Mahal. Deep!

“Amboi ramainya anak, meriah betul dah macam satu team bola sepak, Macam mana jaga anak ramai-ramai ni ye? Tak penat Ke? itu antara ayat sinis yang dilemparkan kepada ibu beranak ramai. Tidak cukup dengan itu, ada yang menunjukkan ketidakselesaandengan kehadiran anak-anak tersebut.

Hanya ibu yang mengalami dan merasai tahu apa rasanya di hati dengan pandangan sinis dan kata-kata negatif sesetengah masyarakat. Baik suri rumah mahupun ibu yang bekerja, dua-dua penat. Namun, anak menjadi sumber kekuatan untuk mereka kuat mengharungi dugaan dalam rumah tangga.

Jadi bersangka baiklah, jangan ingat ibu beranak ramai tidak pandai menjaga penampilan tetapi mungkin ada sebab yang membuatkan mereka tidak betah memikirkan hal yang satu ini. Ada yang lebih penting iaitu keperluan suami dan anak-anak.

Itulah pengorbanan seorang wanita bergelar isteri dan ibu. Patut HORMAT dan TABIK dengan insan begini yang sanggup bersusah payah demi keluarga. Bukan semua mampu melaluinya! SALUTE dengan WANITA KUAT begini…

Secara peribadinya saya tak berapa berkenan kalau orang kutuk-kutuk ibu yang beranak ramai ni nampak aging, nampak tak terurus, pengotor rumah tak berkemas. Tambahan kalau komen pedas itu datangnya dari insan yang belum berkahwin, mahupun yang belum ada anak.

Kadang rasa sebak pun ada.

Seriously you are clueless, didn’t know what they were dealing with.

Awak tak tahu apa rasanya anak nak melekap 24jam. Awak cabut susu badan, dia jaga. Awak gerak sikit dia pun merengek menangis.

Awak tak faham penat bila anak berdukung walau da pandai jalan, berat dah 10-15kg sampai sakit pinggang kesan cucuk ubat masa bersalin, sampai sakit luka perut kena belah masa bersalin.

Awak tak tahu apa rasanya bila baru nak mandi anak dah menangis macam kena pukul. Baru nak lepaskan hajat anak dah meraung depan pintu jamban.

Awak tak tahu macam mana rasanya tidur selang sejam sebab bangun susukan anak. Pedih perit luka sebab menyusukan anak tak mahu berenggang. Tak tahu betapa tingtong kepala & stress rasa bila anak taknak tidur, ajak main sampai 2-3 pagi, menangis semua serba tak kena tanpa diketahui apa punca.

Awak tak tahu rasanya bila kemas rumah pun tetap akan bersepah dengan macam-macam benda yang anak tak bagi sentuh pun. Awak tak tahu macam mana rasa lapar terketar badan lepas susukan anak-anak. Sakit kepala sebab lambat makan, sakit pinggang.

Demam? Sakit? Life must go on. Anak tetap macam tu minta dilayan. Tak ada cuti sakit..

Bukan merungut. Saya cuma beritahu tipikal life mak-mak ni awak..

Jangan cakaplah.. biarkan ajelah anak tu menangis, buat ajelah macam biasa. Uruskan diri tu. Uruskan rumahtangga. Jangan… awak belum rasa.

Yang melaluinya entah berapa banyak kali menangis awak… sebab rasa hidup macam bukan untuk diri sendiri lagi. Masa untuk diri sendiri pun dah tak ada. Apatah lagi privacy & me-time. Seolah-olah lifeless awak tau..

Sayyidatina Fatimah pun menangis tersedu mengadu pada ayahandanya nakkan pembantu sebab penat sangat uruskan rumahtangga, jaga anak-anak. Hingga Rasulullah SAW ajarkan baginda zikir Fatimah.

Itu anak Rasulullah SAW, wanita yang dijamin masuk syurga. Apatah la lagi kita semua yang iman senipis kulit bawang yang hidup di akhir zaman.

Kadang kita ni memang sedap aje mulut bercakap, sebab belum kena batang hidung sendiri. Agaknya kalau kita ditempat orang yang kita kata itu, kita malah lebih teruk lagi.

Belajarlah dari kesilapan saya. Saya dulu pun suka salah faham ingatkan mudah je jadi isteri solehah, didik anak2 & jadi ibu rumahtangga ni. Yelah baca dalam buku & dengar ceramah macam senang sangat je wanita nak masuk syurga. Realitinya mahar syurga itu terlalu mahal.

Kadang terlalu penat tu tak tertanggung mengalir juga air mata, hanya Allah tempat mengadu. Itupun alhamdulillah, suami dah sangat banyak bantu. Bagaimana pula bagi wanita yang suami lepas tangan & yang PJJ dengan suami? MasyaAllah, tak terbayang bagaimana kuat ujian mereka.

Tak perlulah zalim sangat menuduh ibu-ibu yang meluahkan perasaan mereka ni sebagai mengeluh, tak bersyukur. Mereka juga manusia biasa. Mereka bukannya robot. Bila mereka memendam, jadi murung, meroyan… itu lebih tak sihat untuk anak-anak.

Samada stay at home mother, work at home mother atau ibu yang bekerjaya, saya pernah rasa semua title. Jujurnya, semua pun penat. Jadi, tak perlulah rajin sangat nak calculate pengorbanan siapa lagi banyak, siapa lagi penat.

Buat ajelah tugas kita masing-masing & biarkan Allah sahajalah yang menilai segalanya. Tak perlulah kita jadi hakim untuk judge sesiapa. Kita pun bukan hebat mana.


“Ibu Tahap 3 Ditiarapkan Dan 7 Ahli Keluarga Lain Positif…” Achey Kian Risau

Berat mata memandang, berat lagi bahu yang memikul. Hanya orang yang mengalami dan merasai sendiri kesukaran itu tahu bagaimana rasanya yang sebenar. Berkongsi kisah  terkini berkenaan Achey dan tujuh orang keluarganya  yang telah dijangkiti virus Covid-19 membuatkan seisi keluarga berasa resah. Apatah lagi mendengar perkembangan terkini keadaan  ibunya yang telah ditiarapkan.

“Hospital hubungi saya dan memaklumkan dia ada radang sedikit di paru-paru dan ubat anti-radang masih dimasukkan dalam badan sampai 14 hari. Jadi, dia ada baki dalam 4 hari. Dia demam sedikit. Ibu saya sebenarnya stage 3, tapi dia diletakkan di dalam wad stage 4 sebab dia perlu pemerhatian yang lebih rapi.

“Dia ada demam dan masih dimasukkan antibiotik untuk menguatkan badan, sehingga kini masih memerlukan bantuan oksigen dan ditidurkan secara meniarap. Badan pula semakin susut. Kesihatan dia turun naik,” ujar pelawak Achey yang memberitahu keadaan ibunya, Ngaisah Hassan, 73, kini masih menerima rawatan sebagai pesakit C0VID-19 tahap tiga di Hospital Segamat, Johor.

Bagaimanapun, ibunya terpaksa diletakkan di dalam wad pesakit C0VID-19 tahap empat memandangkan perlu mendapatkan pemantauan rapi.

Pelanggan Jadi Punca

Jelas Achey keluarganya dijangkiti virus berbahaya itu bermula daripada pelanggan yang membeli jualan mereka di tepi jalan.

“Keluarga saya cari makan dengan menjaja tepi jalan dan jual produk sendiri. Wabak ini berjangkit daripada pelanggan, apabila bawa balik rumah seorang demi seorang kena bermula dengan abang saya, ibu saya dan kakak. Buat masa sekarang kakak saya sudah balik, tinggal abang dan ibu saya masih dirawat di hospital.

“Balik saja kakak saya, adik saya, Natasha pula dibawa ke PKRC Johor Bahru. Hari ini dapat tahu adik ipar perempuan dan anaknya pula positif C0VID-19. Kemungkinan dia tiga beranak akan dibawa untuk kuarantin. Ada dua orang lagi yang belum ada keputusan iaitu suami kepada adik saya Natasha dan abang sulung saya. Ramai di rumah dan berganti-ganti,” jelas Achey.

Hikmah Di Sebalik Musibah

Kata Achey lagi, kemalangan yang menimpanya pada Julai lalu ada hikmah apabila kini dia dan isteri, Nor Hasanah Yahaya menjadi jurugegas menghantar barang keperluan di hospital dan rumah keluarganya di Labis.

“Ada hikmah sebenarnya selepas saya patah tangan, saya diuruskan oleh isteri saya di rumah mentua saya. Jarak dengan rumah keluarga saya di Labis cuma 15 minit. Bila semua kena (C0VID-19), yang boleh hantar makanan dan keperluan hanya saya dan orang rumah saya. Kami saja yang free. Kalau saya tak berapa sihat, isteri saya tolong hantarkan.

“Kadang-kadang saya yang hantar, tapi maklumlah nak bawa kereta pun susah sebab tangan dah dua-dua cedera, tak boleh nak pusing stereng. Cuma, apa boleh saya katakan sekarang apa yang berlaku, jalan je dulu. Kami tak boleh ambil barangan dari rumah keluarga untuk dihantar ke hospital sebab di rumah ramai yang positif.

“Jadi, apa keperluan di hospital dan pusat kuarantin kita perlu beli baru. Sama juga dengan rumah di Labis yang perlukan keperluan pun kami juga yang akan hantarkan. Kejap hospital, kejap ke Labis,” tambahnya.

Menerusi kemaskini di Instagram, keluarga Achey difahamkan mula dimasukkan ke hospital di Johor sejak minggu lalu akibat dijangkiti C0VID-19.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Kejayaan Seorang Suami, Atas Kebaikan Isteri Itu. 10 Ciri Ini Pencetus Pembawa Rezeki Buat Keluarga.

Isteri itu punca rezeki buat suami. Asbab doa isteri juga menjadikan rezeki suami menjadi melimpah ruah.

Justeri rumahtangga bahagia sudah tentu hidup pasangan itu harmoni sekali gus pencetus aura positif untuk keluarga.

Sebagaimana perkongsian lelak ini mengakui kejayaan seseorang lelaki itu adalah kebaikkan yang diberikan oleh seorang isteri itu.

“A man’s success has a lot to do with the kind of wife he chooses to have in life.”

Inilah 10 Ciri-ciri Isteri Pembawa Rezeki Suami.

1. Isteri yang pandai bersyukur

Isteri yang bersyukur atas segala kurnia Allah pada hakikatnya dia sedang mengundang tambahan nikmat untuk suaminya. Termasuk rezeki.

Punya suami, bersyukur.
Menjadi ibu, bersyukur.
Anak-anak boleh mengaji, bersyukur.
Suami memberikan nafkah, bersyukur.
Suami memberikan hadiah, bersyukur.
Suami mencintai setulus hati, bersyukur.
Suami memberikan kenikmatan sebagai suami isteri, bersyukur.

“Dan ingatlah ketika Tuhanmu memaklumkan: jika kalian bersyukur, pasti Kami akan menambah (nikmat) kepadamu dan jika kamu mengingkari (nikmatKu) maka sesungguhnya adzabku sangat pedih” (QS. Ibrahim: 7).

2. Isteri yang tawakal kepada Allah

Di saat seseorang bertawakkal kepada Allah, Allah akan mencukupi rezekinya.

“Dan barangsiapa yang bertawakkal kepada Allah nescaya Allah akan mencukupkan (keperluan)nya.” (QS. Ath Thalaq: 3).

Jika seorang isteri bertawakkal kepada Allah, sementara dia tidak bekerja, dari mana dia dicukupkan rezekinya.

Allah akan mencukupkannya dari jalan lain, tidak semestinya Allah memberikan rezeki secara terus kepada si isteri. Boleh jadi Allah akan memberikan rezeki yang banyak kepada suaminya, lalu suami tersebut memberikan nafkah yang cukup kepada dirinya.

3. Isteri yang baik agamanya

Rasulullah menjelaskan wanita dinikahi sebab empat perkara. Kerana hartanya, kecantikannya, keturunannya dan agamanya.

“Pilihlah kerana agamanya, nescaya kamu beruntung” (Hadis riwayat Al Bukhari dan Muslim).

Beruntung itu untung di dunia dan di akhirat. Beruntung di dunia, salah satu aspeknya adalah dimudahkan rezeki yang halal.

Boleh jadi Allah hendak memberikan rezeki kepada isteri dan anak-anaknya melalui dirinya. Jadi berkat taqwa isterinya dan bayi atau anak kecilnya yang belum berdosa, Allah kemudian mempermudah rezekinya. Suami semacam itu sebenarnya berhutang pada isterinya.

4. Isteri yang banyak beristighfar

Di antara keutamaan istighfar adalah mendatangkan rezeki. Hal itu boleh dilihat dalam Surat Nuh ayat 10 hingga 12. Bahawa dengan memperbanyak istighfar, Allah akan mengirimkan hujan dan memperbanyak harta.

“Maka aku katakan kepada mereka, ‘Mohonlah ampun kepada Tuhanmu’, sesunguhnya Dia adalah Maha Pengampun, nescaya Dia akan mengirimkan hujan kepadamu dengan lebat, memperbanyak harta dan anak-anakmu, mengadakan untukmu kebun-kebun dan mengadakan (pula di dalamnya) sungai-sungai untukmu”(QS. Nuh : 10-12).

5. Isteri yang gemar silaturahim

Istri yang gemar menyambung silaturahim, baik kepada orang tuanya, mertuanya, sanak saudaranya, dan saudari-saudari seaqidah, pada hakikatnya ia sedang membantu suaminya memperlancar rezeki. Sebab keutamaan silaturahim adalah dilapangkan rezekinya dan dipanjangkan umurnya.

“Siapa yang suka dilapangkan rezekinya dan dipanjangkan umurnya hendaklah dia menyambung silaturrahmi.” (HR. Al Bukhari dan Muslim).

6. Isteri yang suka bersedekah

Isteri yang suka bersedekah, dia juga pada hakikatnya sedang melipatgandakan rezeki suaminya. Sebab salah satu keutamaan sedekah sebagaimana disebutkan dalam surat Al Baqarah, akan dilipat gandakan Allah hingga 700 kali ganda.

Jika isteri diberi nafkah oleh suaminya, lalu ia gunakan untuk sedekah, mungkin tidak langsung dibalas melaluinya. Namun boleh jadi dibalas melalui suaminya. Jadilah pekerjaan suaminya lancar, rezekinya berlimpah.

“Perumpamaan orang-orang yang menafkahkan hartanya di jalan Allah serupa dengan sebutir benih yang menumbuhkan tujuh tangkai, pada tiap-tiap tangkai ada seratus biji. Allah melipatgandakan (ganjaran) bagi siapa saja yang Dia kehendaki. Dan Allah Mahaluas lagi Maha Mengetahui.” (QS. Al Baqarah: 261).

7. Isteri yang bertaqwa

Orang yang bertaqwa akan mendapatkan jaminan rezeki dari Allah Subhanahu wa Ta’ala. Bahkan ia akan mendapatkan rezeki dari arah yang tak disangka-sangka. Sebagaimana firman Allah dalam surat Ath Talaq ayat 2 dan 3.

“Barangsiapa bertaqwa kepada Allah, niscaya Dia akan mengadakan jalan keluar baginya dan memberinya rezeki dari arah yang tidak disangka-sangka” (QS. At Thalaq: 2-3).

8. Isteri yang selalu mendoakan suaminya

Jika seseorang ingin mendapatkan sesuatu, ia perlu mengetahui siapakah yang memilikinya. Ia tidak boleh mendapatkan sesuatu tersebut melainkan dari pemiliknya.

Begitulah rezeki. Rezeki sebenarnya adalah pemberian dari Allah Azza wa Jalla. Dialah yang Maha Pemberi rezeki.

Maka jangan hanya mengharapkan usaha semata-mata namun perbanyaklah berdoa memohon kepadaNya. Doakan suami agar senantiasa mendapatkan limpahan rezeki dari Allah, dan yakinlah jika isteri berdoa kepada Allah untuk suaminya pasti Allah akan mengabulkannya.

“Dan Tuhanmu berfirman: Berdoalah kepadaKu nescaya Aku kabulkan” (QS. Ghafir: 60).

9. Isteri yang gemar solat dhuha

Shalat dhuha merupakan shalat sunnah yang luar biasa keutamaannya. Shalat dhuha dua raka’at setara dengan 360 sedekah untuk menggantikan hutang sedekah kepada setiap sendi badan kita. Solat dhuha empat rakaat, Allah akan menjamin rezekinya sepanjang hari.

“Di dalam tubuh manusia terdapat 360 sendi, yang seluruhnya harus dikeluarkan sedekahnya.” Mereka (para sahabat) bertanya, “Siapakah yang mampu melakukan itu wahai Nabiyullah?”

Beliau menjawab, “Engkau membersihkan dahak yang ada di dalam masjid adalah sedekah, engkau menyingkirkan sesuatu yang mengganggu dari jalan adalah Maka jika engkau tidak menemukannya (sedekah sebanyak itu), maka dua raka’at Dhuha sudah mencukupimu.” (HR. Abu Dawud)

Allah ‘Azza wa Jalla berfirman, “Wahai anak Adam, janganlah engkau luput dari empat rakaat di awal harimu, niscaya Aku cukupkan untukmu di sepanjang hari itu.”(HR. Ahmad).

10. Isteri yang taat dan melayani suaminya

Salah satu kewajiban isteri kepada suami adalah mentaatinya. Sepanjang perintah suami dia taatinya.

Kawan-kawan,

Ketika seorang isteri taat kepada suaminya, maka hati suaminya pun tenang dan damai. Ketika hatinya damai, ia boleh berfikir lebih baik dan kreativiti dalam pemikiran juga muncul. Semangat kerjanya pun menggebu. Ibadah juga lebih tenang, rezeki mengalir lancar.

Begitulah.

“A man who treats his woman like a princess is a proof that he has born and raised in the arms of a queen.”


Walau Berbeza Agama, Ibu & Ayah Ni Tunaikan Hajat Anak Istimewanya Untuk Jadi Huffaz. Cukup Luar Biasa!

Subhanallah, tiada apa yang mustahil dan benarlah hidayah itu milik Allah swt. Di saat anaknya itu mengambil keputusan untuk kembali kepada agama fitrah, dan mahu menjadi huffaz, ibu dan ayah tetap memberi sokongan walau berbeza agama.

Kisah ini telah dikongsikan oleh Puan Hamidah dan mungkin boleh kita katakan ianya kisah yang cukup luar biasa, mungkin 1 dalam seribu. Mengetahui lanjut kisah ini, ikuti perkongsian yang cukup menyentuh hati nurani kita sebagai keluarga muslim.

MasyaAllah..barulah kak Idah perasan kak Idah tersnap gambar ni siang tadi.. langsung tak perasan..

Korang nampak tak sorang wanita yang free hair dengan pakaian skirt bersama suaminya disebelah turut serta mendaftar anak mereka di Program Diploma Tahfiz Al-Quran & Al-Qiraat di Darul Quran siang tadi.

Beliau dan suaminya sebenarnya seorang wanita berbangsa Cina dan beragama Budha. Inilah yang disentuh oleh tuan pengarah DQ semasa ucapan di majlis perasmian tàdi. Yang sungguh menyentuh hati semua ibu bapa sehingga ramai yang menangis terharu bukan saja kerana anak mereka beragama Islam tetapi seorang yang tak boleh melihat.

Ibu bapa ini merestui anak mereka yang buta ini masuk islam dan menghafal kitab Al-Quran. Pelajar ini telah menghafal 10 juzuk Al-quran dari program pensijilan Al-Quran dan Al-Qiraaat di sini tahun lepas. Difahamkan tiap-tiap hari ibunya datang memimpin tangan anaknya datang belajar. Sekarang beliau meneruskan pengajian diperingkat Diploma pula.

Ya Allah sungguh tidak mustahil bila Allah nak memberi hidayah kepada seseorang itu..sungguh beruntung beliau insan yang terpilih. K.Idah sungguh terharu dan turut sama menitiskan air mata mendengar cerita tuan pengarah tadi. Tak sangka malam ni terlihat gambar ni..

Marilah kita sama-sama mendoakan semoga ibu dan ayahnya turut diberi hidayah sama-sama memeluk agama Islam suatu hari nanti..insyaAllah..aamiin


Persiapkan Anak-anak Untuk Terus Kuat Melawan Covid-19, Ni Langkahnya!

Masa diperlukan bagi menghasilkan ubat dan vaksin untuk sesuatu penyakit memerlukan masa yang panjang untuk memastikan ubat dan vaksin tersebut memiliki keberkesanan tinggi serta selamat digunakan. Ini semua antara kita telah sedia maklum.

Lantas, tiada seorang pun antara kita dapat menjangkakan bilakah episod wabak ini akan berakhir.

Sebagai ibu bapa, kita tidak harus berdiam diri. Perlu ada strategi dalam mempersiapkan anak-anak kita menjadi generasi yang terus kuat melawan Covid-19.

Caranya bagaimana? Melalui perkongsian ini diharapkan dapat membantu serba sedikit untuk kita bertindak, insyaAllah.

Semalam Ada seorang guru kata, pengurusan sekolah Mula beri signal sekolah cuti sehingga Disember.

Maka ada beberapa perkara kita perlu susun sebagai new normal. Sebelum ini semasa bermula PKP kita tidak pasti apa terjadi.

Kemudian, Kita masuk bulan puasa. Kita fokus pada puasa dan ibadat sempena Ramadan. Sekarang kita berhari Raya.

Habis semua ini. Kita kembali semula pada waktu seperti PKP. Tetapi kita perlu susun jadual dan fikirkan langkah baru untuk bermula.

Akan ada generasi dan masyarakat baru yang bakal dilahirkan. Kita mahu menjadi generasi kuat dan melawan Covid19.

1. Anak anak tidak dibiarkan tidur pagi selepas Subuh.

Anak dan ahli menjadi lembik Dan lemau.Seperti semasa sekolah, mulakan kebaikan di awal pagi. Awal pagi ada barakahnya.

Dalam sebuah hadis, Nabi SAW telah bersabda:

اللَّهُمَّ بَارِكْ لِأُمَّتِي فِي بُكُورِهَا وَكَانَ إِذَا بَعَثَ سَرِيَّةً أَوْ جَيْشًا بَعَثَهُمْ فِي أَوَّلِ النَّهَارِ . وَكَانَ صَخْرٌ رَجُلاً تَاجِرًا وَكَانَ يَبْعَثُ تِجَارَتَهُ مِنْ أَوَّلِ النَّهَارِ فَأَثْرَى وَكَثُرَ مَالُهُ.

Maksudnya: Wahai Tuhan kami, berkatilah untuk umatku pada awal waktu pagi. Adalah Nabi SAW, jika Baginda menghantar briged tentera, Baginda akan menghantarnya di awal siang. Adalah Sakhr itu seorang peniaga dan beliau memulakan perniagaannya di awal siang maka telah bertambah hartanya (mendapat keuntungan).Riwayat Abu Daud (2606). Syeikh Al-Albaani menilainya Sahih.

2. Ada kawan dah letih ajar anak kerja sekolah.Akhirnya dia ajar anak survival skills.Kemandirian hidup.Ajar Agama.Ajar solat yang betul, AlQuran, bacaan kitab.Ajar bertanam pokok Dan tumbuhan.Ajar memasak.Ajar menjahit.Ajar kemas katil. Ajar cuci toilet betul.

3. Umpama ombak.Kapal kita perlu di atas ombak. Jangan tenggelam dalam ombak.Bila tak tahu nak buat apa dan keliru kita akan kembali pada Tuhan. Ajar anak bertuhan. Mula membaca Quran dan tadabbur bersama anak anak dan ahli.

4. Perkembangan silibus anak akan tertinggal setahun. Jika anak usia 7 tahun perkembangan pelajaran mereka jadi seperti 6 tahun. Jadi seolah mereka tertinggal setahun kebelakang.

5. Aktiviti senam di waktu pagi bersama. Sentiasa sihatkan tubuh badan. Akal sihat bermula dengan badan sihat.

6. Jangan mengalah dengan Covid19. Cuba lawan dengan kekuatan cinta dan mindset.


Tak Perlu Obses Dengan Iklan Produk Cegah Influenza.  Doktor Ni Kongsi 4 Langkah Mudah Yang Perlu Buat!

Apabila kes Influenza meningkat dan media massa banyak membicarakan isu ini, terdapat pelbagai khidmat nasihat yang berlebih-lebihan pula disebarkan. Nampak terlalu panik dan obses pulak masyarakat dalam mencegah dan merawat kes selesema dan demam.

Elakkan daripada berada di tempat terbuka serta yang mempunyai ramai orang. Minum banyak air kosong, pakai mask apabila keluar rumah, kerap cuci tangan dan sebagainya lagi antara langkah mengelakkan tularnya virus Influenza.

JANGAN TERLALU OBSES

EMPAT langkah ini sudah memadai dalam mencegah penyakit Influenza.
1. Jaga Etika batuk. Di mana anda perlu menutup mulut ketika batuk/bersin samada menggunakan tisu atau sapu tangan. Jika tak sempat capai tisu atau sapu tangan, tekup dengan tapak tangan pun ok. Jangan hembur wap batuk atau bersin itu kepada orang sebelah. Adat sopan perlu dijaga.
2. Memakai penutup mulut dan hidung dengan topeng muka (mask). Pemakaian mask ini pun tidak perlu keterlaluan sehingga masuk bilik mandi pun terpaksa pakai mask. Bagi pergerakan biasa kita yang tidak mengalami gejala influenza, pun tidak perlu memakai mask. Hanya kes dan individu tertentu yang berisiko seperti anggota kesihatan, pesakit kurang daya imun badan atau berada di kawasan padat yang amat disarankan memakai topeng muka ini.
3. Kerap Mencuci tangan. Kaedah ini amat penting supaya kita senantiasa menjaga kebersihan. Tangan adalah anggota paling aktif dalam kehidupan kita. Berjuta kuman berada di tangan tanpa kita sedari. Virus influenza dari orang yang positif boleh merebak kepada orang lain melalui pernafasan atau sentuhan badan. Sudah tentu apabila kita bertemu dengan rakan taulan, tangan adalah anggota utama kita berjabat salam.
4. Pencegahan paling ampuh setakat ini adalah vaksin. Tetapi jangan anda semua sasau-minda (panik) untuk mendapatkan vaksin. Bagi golongan tertentu sahaja yang amat-amat memerlukan vaksin kerana terdiri dari kumpulan berisiko. Keutamaan vaksin Influenza diberikan kepada:
1. Kanak-kanak umur bawah 5 tahun dan orang berumur lebih 65 tahun.
2. Orang dewasa yang berisiko seperti penghidap penyakit kronik, kencing manis, lelah dan seumpamanya. Bincanglah dengan doktor adakah anda perlu ambil atau tidak.
3. Petugas kesihatan atau penjawat yang berdepan dengan orang ramai seperti polis, imegresen, pegawai khidmat pelanggan dan sebagainya.
4. Individu yang merancang ke luar negara yang tinggi kejadian influenza.
5. Bakal haji/umrah.
6. Ibu Hamil.
7. Berlebihan berat badan.

Virus influenza tidak kekal lama di persekitaran. Kajian menyatakan antara 5 minit hingga 2 jam sahaja. Kemudian jika virus tidak memasuki manusia sebagai perumah tetap mereka, akan mati di persekitaran. Virus influenza juga boleh melekat di peralatan rumah atau pejabat yang mempunyai sentuhan terus dari pesakit yang positif influenza. Tidak perlulah terlalu obses dengan spray / sembur semua peralatan rumah. Hinggakan kipas dan TV pun kena spray. Keterlaluan tu. Kita bukannya bercium berpeluk dengan TV pun. Memadai persekitaran kita senantiasa bersih.
.
Janganlah beri nasihat yang melampau kepada masyarakat sehingga isu influenza ini menjadikan negara seperti darurat. Tidak perlulah semua orang wajib berkurung dalam rumah, membeli barang harian pun secara online sahaja. Nasihat keterlaluan itu menimbulkan sasau-minda orang ramai. Jika anda atau anak-anak mempunyai tanda-tanda influenza, berjumpa segera dengan doktor bukannya berkurung dalam rumah. Cuma jika mempunyai gejala, hadkan pergerakan anda supaya tidak berada di kawasan tumpuan orang ramai. Kuarantin dilakukan atas nasihat doktor bukannya jurujual produk.
.
Satu lagi, vitamin C bukan gantian kepada vaksin ye. Ya betul vitamin C itu ada kefungsian untuk menjaga integriti sel tubuh. Ianya anti oksida agar tubuh kita senantiasa segar. Tetapi ianya bukan antivirus atau gantian vaksin yang boleh mencegah influenza secara spesifik. Jangan terpengaruh dengan dakyah antivaksin supaya ambil vitamin C megadose. Mereka nak lariskan produk kesihatan mereka sahaja.

Begitu juga dengan petua tabur bawang merah sekeliling rumah. Tidak perlu membazir. Bawang merah bukan anti virus. Kesian pula rumah anda jadi bersepah dengan bawang di segenap penjuru. Cukuplah bawang merah atau putih itu menjadi resepi masakan sahaja.


“Dah 5 tahun Berlalu, Dr Amalina Sentiasa Tanya Keadaan Ainul Mardhiah” – Ahmad Safiuddin

Lima tahun lalu, Dr Amalina Che Bakri dipertemukan dengan bidadari kecil bernama Ainul Mardhiah yang menderita kanser ‘germ cell tumor’.

Beliau yang berkhidmat di London, United Kingdom (UK), menjadi antara orang terpenting dalam pembedahan si kecil ini, yang bertungkus lumus menguruskan dan menjayakan pembedahan berkenaan.

Usai pulang ke tanah air selepas kejayaan pembedahan tersebut, hubungan antara Dr Amalina dan adik Ainul tidak putus dan masih berhubung sehingga kini.

Dalam perkongsian baharu ayah kepada adik Ainul, Ahmad Safiuddin, ada memuat naik gambar mereka menghadiri majlis persandingan Dr Amalina dan pasangannya, Alexander Charles pada Ahad. Malah, dia berkata Dr Amalina sebelum ini tidak putus bertanyakan kehadiran mereka ke majlisnya dan mengungkapkan rasa terujanya untuk berjumpa dengan Ainul.

“Sebelum majlis ini berlangsung, Dr Amalina selalu whatsapp isteri tanya Ainul boleh datang ke tak. Dr Amalina kata kami wajib datang. Beliau nak kami ada sekali dalam majlisnya.

“Semalam petang pun sebelum event dia sempat whatsapp cakap, ‘kita jumpa malam ni ye’. Tak sabar nak jumpa ainul.” tulisnya.

Malah, Ahmad Safiuddin juga berkata, meskipun sudah lama berlalu, Dr Amalina tidak putus bertanyakan soal Ainul.

“Walaupun jauh, dan dah 5 tahun berlalu, Dr Amalina sentiasa tanya keadaan Ainul secara personal.

“Tahun lepas Dr Amalina ada balik Malaysia sekejap pun dia cuba curi masa untuk berjumpa dengan Ainul.” tambahnya.

Dalam pada itu, ayah Ainul juga sempat menyelit ucapan terima kasihnya untuk rakyat Malaysia yang banyak berjasa dari dahulu sehingga saat ini.

“Alhamdulillah, apa pun dalam misi menyelamatkan Ainul dahulu, ramai orang orang baik yang Allah swt kirimkan untuk Ainul. Terlalu ramai sehingga saya tak mampu nak sebutkan satu per satu terutamanya rakyat Malaysia.

“Tanpa bantuan rakyat Malaysia, misi ini mungkin tidak akan berjaya. Tanpa para doctors & professional, misi ini tidak akan berjaya. Tanpa doa-doa, misi ini juga tidak akan berjaya. Banyak pihak yang ambil peranan dalam misi itu dahulu dan kami sekeluarga sangat berterima kasih. Semuanya saling memerlukan tanpa mengira pangkat, kaum & agama.” jelasnya.

Terdahulu, Ainul Mardhiah, buah hati rakyat Malaysia yang pernah menjadi viral kisah pendertiaan si kecil yang ada kanser mulut Germ Cell Tumor sehingga membuatkan sesiapa sahaja melihat pasti menitiskan air mata.

Kisah kejayaan adik Ainul yang kuat semangat sehingga berjaya dalam pembedahan membuang ketumbuhan tersebut semasa dia berusia 10 bulan di United Kingdom benar-benar disyukuri oleh semua rakyat Malaysia tak kira agama dan bangsa.


Petua Kemas Rumah Super Pantas,  Bila Tetamu Nak Datang Mengejut!

Tentu ada antara kita yang pernah mengalami situasi ini,  sedang kita bermalas-malas pada hujung minggu tiba-tiba  dapat panggilan dari sedara mara nak datang ke rumah.  Katanya saja singgah kerana kebetulan berada di kawasan berhampiran rumah kita.

Saat ini,  memang kita akan jadi mengelabah!  Tengok rumah taklah sekemas mana dan bimbang  juga tetamu nanti tidak selesa.

Jadi ni petuanya nak kemas rumah super pantas.  Tetamu sampai je,  rumah sudah nampak kemas dan selesa jadinya.

Langkah pertama kemas Ruang Tamu

Maklumlah nilah tempat utama kita melayan tetamu.  Jadi segera buat beberapa perkara ni :

1. Buka tingkap dan beri pencahayaan sepenuhnya pada ruang tamu

2. Semburkan aroma kesegaran atau pasangkan lilin wangi untuk membero mood istimewa pada tetamu.

3. Lepastu kalau ada barang atau mainan anak bersepah di sofa, atas karpet dan sebagainya,  cepat-cepat ambil bakul. Kumpulkan semuanya di dalam bakul tersebut dan letakkan di dalam bilik utama anda yang tentunya tetamu tak akan masuk.

Kemudian alihkan tumpuan anda ke bilik air.  Sebab apa bilik air ye?

Pernah dengar tak, kebersihan bilik air melambangkan peribadi seseorang. Jadi, tentu kita tak nak orang sangka kita pengotor.

Jadi ni cara terpantas perlu buat!

1. Kutip semua pakaian yang tersangkut atau terendam dalam baldi dan masukkan segera ke dalam mesin basuh.

2. Cuci ringkas toilet bowl dan kemudian lap kering sebelum ditutup mangkuk tandas tersebut.

3. Akhir sekali semburkan aroma wangi di dalam bilik air dan tandas. Barulah segar!


“Mujur Tak Pegang Botol Susu, Dapat Bunga Mood Ok.” Flower Girl Kena Dukung Iringi Pengantin, Rupanya Anak Sendiri!

Kebiasaannya kanak-kanak yang sudah besar menjadi ‘flower girl’ mengiringi pasangan pengantin.

Namun, berbeza dengan pasangan pengantin ini yang memilih  seorang anak kecil yang memakai gaun putih sambil didukung pengantin lelaki berjalan bersama pasangannya ketika berarak masuk ke dalam dewan.Ahmad Yusri Zakwan Ahmad Norllil dan isteri  Nurtiara Atiqah Ramli,  diraikan dalam satu majlis persandingan pada 28 November lalu. Pasangan ini rupanya sudah selamat bernikah lebih setahun lalu pada 25 Julai 2020.

“Majlis sebelah suami ditangguhkan akibat PKP, kami bernikah pada 25 Julai 2020. Majlis sebelah saya dibuat pada hari yang sama dan untuk majlis pihak lelaki sepatutnya nak buat pada 18 Oktober 2020, tapi lagi tiga hari majlis nak berlangsung itu kerajaan mengumumkan majlis sosial seperti majlis perkahwinan tidak dibenarkan.

“Ini berikutan peningkatan kes Covid-19 menyebabkan majlis terpaksa ditunda sedangkan persiapan dan bayaran untuk majlis termasuk dewan, pelamin semuanya dah siap bayar.

“Jadi keluarga sepakat nak buat majlis lepas semuanya reda. Tarikh 28 November sesuai dan itu yang kami teruskan majlis pada tarikh tersebut,”ujar Nurtiara atau Tiara lagi ketika ditemubual penulis Majalah Keluarga.

Istimewanya, majlis persandingan tersebut diserikan dengan kehadiran flower girl  cilik, Nur Naura Sumayyah. Si kecil yang mesra dengan panggilan Naura ini rupa-rupanya  anak kepada pasangan ini yang baru enam bulan.

“Kebetulan kami dah dikurniakan cahaya mata, jadi suami cadangkan apa kata kami bawa sekali anak jalan sama-sama naik ke pelamin.

“Macam-macam perasaan ada. excited, berdebar, risau sebab kita tahu waktu tidur anak pukul berapa semua. Sebelum nak masuk dewan tu dia memang dah meragam. Kebetulan kami tak pegang susu tapi alhamdulillah, suami dapat idea.

“Dia petik sekuntum bunga mawar yang saya bawa sebagai bunga tangan dan bagi pada anak pegang. Barulah anak dia dan okay.

Memandangkan anak mereka masih belum boleh berjalan, si ayah terpaksa mendukung si kecil yang beratnya 6.5kg sehingga ke pelamin sebelum menyerahkan kepada adik ipar untuk dijaga.

Begitupun, Yusri yang bertugas sebagai Juruaudit bersyukur kerana majlis persandingan mereka berjalan lancar dan anak mereka yang masih kecil tidak meragam.

“Kami berdoa agar anak tak meragam. Alhamdulillah semasa berarak tu anak memberi kerjasama sangat.

“Ikutkan kalau meragam, kami kasi dia minum susu botol. Nasib baik mood dia okay dapat bunga ros, tak adalah flower girl pegang susu botol,” ujarnya secara berseloroh.

Dalam pada itu, Yusri mengakui tidak menyangka rezekinya bersama isteri dapat mengadakan majlis perkahwinan yang turut dihadiri anak sendiri.

“Ada hikmah di sebalik majlis sebelah lelaki terpaksa ditunda. Sewa dewan dah bayar penuh, akhir tahun lepas wedding planner kata dewan hanya available pada akhir November 2021.

“Tiba-tiba masuk 2021 ada PKP (Perintah Kawalan Pergerakan) 2.0 dan 3.0 dah akhir Oktober baru boleh buat majlis. Memang bersyukur sangat,” katanya lagi.


“Sebagai Isteri, Sembunyikan Kebaikan Suami…”- Ada Sebabnya Untuk Kebaikan Isteri Juga, Sila Take Note!

Diakui penggunaan media sosial kini sudah menjadi keutamaan, bahkan setiap orang dalam ahli keluarga kita sendiri pun telah memiliki sekurang-kurangnya satu akaun di media sosial.

Ia dianggap penting dan menjadi tempat untuk berkongsi cerita apa yang berlaku di dalam kehidupan hinggakan perkara yang didedahkan  di media sosial sebenarnya sesuatu yang patut dirahsiakan daripada pengetahuan orang lain.

Umpamanya buat si isteri yang terasa teruja menceritakan tindakan dan sikap suami yang baik serba serbi. Hal ini walau nampak berkongsi rasa bahagia dikurniakan suami yang terbaik untuk dirinya, namun sebenarnya boleh mengundang masalah lain pula.

Ini sebagaimana yang dikongsikan melalui tulisan Tuan Ahmad Saifuddin Yusof yang juga merupakan seorang penyelidik dan penulis buku tafsir di media sosial. Ini perkongsiannya.

Sembunyikan Amal Suami
Setiap kebaikan yang kita lakukan secara ikhlas tanpa mengharapkan balasan manusia adalah ibadah kepada Allah.Terbaca dan tertonton para isteri bercerita kebaikan suaminya kepada umum. Di pelbagai medium seperti Facebook, Instagram, Tiktok dan sebagainya.

Kita tahu para isteri itu sangat gembira dan bahagia berkahwin dengan seorang lelaki yang baik hati. Sehingga tidak sangka suaminya sebaik itu. Seeloknya, kita sebagai isteri. Sembunyikan amal suami kita kepada umum. Tidak perlu diceritakan segalanya kepada awam. Mengapa?

1. Dibimbangi timbul rasa riak dalam hati suami itu apabila ramai yang memujinya. Sedangkan amal kebaikan yang dia buat itu dalam keadaan tersembunyi tanpa pengetahuan orang. Hanya keluarga sahaja mengetahuinya.
Apabila kita sebagai isteri meenceritakannya. Dirisaukan timbul rasa riak dalam hati suami sehingga merosakkan amal kebaikannya yang bernilai tinggi di sisi Allah.
Cukuplah kita berkata, “Alhamdulillah, syukur dapat suami yang baik.”
Tanpa diperincikan segala kebaikan suami lakukan.

2. Ada kemungkinan akan timbul rasa suka dan berkenan oleh wanita-wanita yang ‘single & available’ di luar sana apabila kita menceritakan dengan terperinci segala kebaikan suami.
Maka syaitan akan mula meniup hasutan dan godaan pada fikiran mereka termasuk suami kita juga apabila wujud komunikasi dua hala.

Kadang kala, timbul di benak wanita-wanita di luar sana seperti;
‘Kalau isteri dia meninggal, bolehlah aku ambil peluang mengorat suami dia’.
Saya pernah mendengar ucapan sebegini daripada seorang wanita ketika mereka berbual sesama mereka.

Justeru, puan semua, sembunyikan amal baik suami sendiri. Biarlah kita menjadi saksi untuk suami di Akhirat nanti.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Hakikatnya Urusan Rumah Tangga Memang Kerja Suami & Untuk Jadi Isteri Yang Baik, Mereka “Tolong” Sebab Kita Tak Sempat Buat.

Dalam melayari alam rumah tangga, suami dan isteri harus saling bekerjasama dan membantu antara satu sama lain. Lebih-lebih lagi jika kedua-duanya bekerja. Jangan apabila balik ke rumah, hanya seorang yang sibuk di dapur, manakala seorang lain melepak di depan tv sambil berehat.

Mungkin kerana sejak dulu lagi, kita sudah terbiasa dengan isteri atau ibu yang menguruskan rumah tangga termasuklah membuat segala kerja rumah. Jika suami yang melakukan, pasti ada yang memandang sinis dan menganggap lelaki tersebut takut bini dan sebagainya.

Hakikatnya ini memang kerja suami, dan untuk menjadi isteri yang baik, mereka “tolong” buat sebab kita tak sempat buat.

“Ayang, dalam peti ais ada apa lagi?”

Ikan kembung ada 5 ekor, tenggiri sekor, ayam sebelah…”esok ayang pergi pasar ya, duit abang dah letak dalam beg, kalau tak cukup, ambik yang abang selit tepi laci almari tu…”

Esok bila balik kerja, “Ayang, pagi tadi pergi pasar habis berapa ringgit…?”

40 bang…”Dalam beg tinggal lagi brapa?”…30 lagi…saya ambik beg duit isteri, tambah lagi 50…Esok2 balik tanya lagi, duit kurang, kita topup…bukan nk bagitau yang saya ni banyak duit, tapi itu tanggung jawab suami…duit yang dia habiskan tu, semua untuk belikan barang2 untuk dia nak masak…bagi makan minum ni termasuk dalam nafkah & tanggung jawab seorang suami…

Pastu, buka mesin basuh, tengok ada pakaian tak basuh lagi…”Ayang, ada tak lagi baju2 kotor yang nak basuh…?”Dia ambik, masuk dalam mesin…kita pun masukkan air, masukkan sabun, biar mesin tu jalan sendiri…siap ja basuh, kita masuk dalam bakul…”Abang, tinggal la, esok ayang sidai…”… takpe, ni kerja abang, abg sidai jap je ni…

Hujung2 minggu, hari sabtu dan ahad, tanya isteri, “umah dah sapu ke yang?” Dah…dua ari lepas bang…”Ok, abang sapu lagi…” Jumpa la rambut dia, bergumpal sana sini…”Ayang, meh nak tgok kepala…” Dia pun datang…”Kenapa bang?” Saja, abang jumpa banyak rambut bila abang menyapu rumah, abang takut ayang dah botak je (saja gurau2 dengan isteri)…saya sambung sapu umah, mop umah, cuci kipas, lap almari…isteri jaga anak, suap anak sarapan sambil main basikal kat luar, saya dok dalam umah, buat kerja-kerja rumah…

Siap je kerja, ambik periuk nasi, basuh beras, masak nasi 2 pot, cukup la untuk kami satu keluarga…”Ayang, abang keluar beli lauk yang dah siap kat kedai…hari ni ayang  tak payah masak, cuti, berehat…”

Ini adalah antara tanggungjawab seorang suami dalam rumah tangga…jangan bersikap lepas tangan dan menganggap ini tanggung jawab dan tugas seorang isteri…bila suami ada kesempatan, ada masa, kena buat semua kerja-kerja ni dan bukannya mengadap hp atau keluar melepak dengan kawan-kawan.

Didik diri untuk buat kerja-kerja umah…ini kerja suami…

RasulullahSAW pun banyak membantu isteri-isterinya dalam melakukan kerja-kerja rumah apabila baginda ada masa lapang…Sunnah ni, jarang suami-suami nak ikut, tapi kalau sembang bab poligami, terangkat bontot nak ikut…tepuk dada tanya diri sendiri la ye sama ada kita dah buat belum tanggung jawab ni. Kalau selalu buat, lama kelamaan dah jadi biasa…not a big deal pun.


Nak Tahu Tip Pilih Ketam Isi Padat & Segar, Begini Caranya, Barulah Berbaloi Walaupun Harga Mahal!

Kesuntukan masa buat kita membeli barangan basah seperti ikan, udang, sotong dan ketam dengan cepat tanpa menilai samada ia masih dalam keadaan segar
ataupun sudah lama.

Kurangnya pengetahuan dan jarang-jarang ke pasar juga antara penyebab lain kita gagal mengenal pasti mana satukah barang basah yang segar dan tip top
rasanya.

Begitu juga dengan ketam yang berkulit keras. Lagilah susah untuk kita pilih tanpa dapat melihat keadaan isi di dalamnya. Tapi ada cara hendak pastikan kita dapat membeli beberapa ekor ketam dengan isi padat, manis rasanya pun tip top.

Ikut langkah ini kalau hendak membeli. Pasti hasilnya tak mengecewakan.

1. Cium Bau Ketam
Ketam pula memang sukar untuk mengetahui samada ia segar ataupun tidak. Cara paling terbaik untuk mengetahui ketam segar atau tidak adalah dengan mencium
bau ketam itu sendiri. Buka kawasan segitiga ketam yang ada dibelakang badannya dan ciumlah baunya. Jika sudah berbau, jangan pula dibeli kerana ia sudah lama.

2. Pilih Bau Laut
Jika baunya hanyir, ini bermakna ketam tersebut masih sudah tidak lagi segar. Kalau ada bau laut, masih lagi segar. Kena kenal pasti.

3. Tekan Belakang Ketam
Mahu lebih yakin lagi, tekanlah pada bahagian tiga segi yang terdapat di belakang badan ketam. Jika ia terlalu lembut dan mudah ditekan, itu bermakna ketam tersebut telah pun lama. Sebaiknya pilihlah yang masih keras dan susah untuk ditekan.

4. Pilih Ketam Betina
Pilihlah ketam betina kerana ia lebih banyak isi berbanding ketam jantan. Macam mana pilih ketam betina? Cara mengenal ketam betina ialah dengan melihat
belakang badannya. Ketam betina mempunyai bentuk segitiga, sementara yang jantan pula mempunyai bentuk seperti kon. Bagi ketam betina, di kawasan segitiga itulah letaknya telur.

5. Bulan Mengambang
Ini bukan cakap kosong tetapi disyor oleh pembekal makanan laut segar sendiri. Belilah ketam di waktu selepas bulan mengambang penuh kerana waktu ini isi
ketam lebih padat dan banyak.

6. Pilih Ketam Berat
Kalau berat dah tentu isinya banyak dan padat. Pegang sendiri dengan tangan dan rasakan keberatannya. Kalau berat, isi banyak lah tu!

7. Warna Cengkerang
Jika beli ketam, terutama ketam bunga yang bermacam jenis, lihat pada warna cengkerangnya, terutama bahagian atas dan juga pada sepit. Kalai ada warna
kebiruan, ia menandakan ketam itu masih segar.